Avis juridique important

|

31994D0649

94/649/EY: Neuvoston päätös, tehty 19 päivänä syyskuuta 1994, kolmen jäsenen nimeämisestä alueiden komiteaan

Virallinen lehti nro L 251 , 27/09/1994 s. 0026 - 0026 Suomenk. erityispainos Alue 1 Nide 3 s. 0167  Ruotsink. erityispainos Alue 1 Nide 3 s. 0167

NEUVOSTON PÄÄTÖS,tehty 19 päivänä syyskuuta 1994,kolmen jäsenen nimeämisestä alueiden komiteaan (94/649/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 198 a artiklan,ottaa huomioon jäsenten ja varajäsenten nimeämisestä alueiden komiteaan 26 päivänä tammikuuta 1994 alkavaksi ja 25 päivänä tammikuuta 1998 päättyväksi kaudeksi 26 päivänä tammikuuta 1994 tehdyn neuvoston päätöksen (),sekä katsoo, ettäalueiden komiteassa on vapautunut kolme jäsenen paikkaa neuvostolle 13 päivänä heinäkuuta 1994 tiedoksi annettujen Per Kaalundin, Poul Christensenin ja Hilmar Sølundin eronpyyntöjen vuoksi, jaottaa huomioon Tanskan hallituksen ehdotuksen,ON PÄÄTTÄNYT SEURAAVAA:Ainoa artiklaNimetään Søren Madsen, Bent Hansen ja Thorkild Simonsen jäseniksi alueiden komiteaan Per Kaalundin, Poul Christensenin ja Hilmar Sølundin tilalle näiden jäljellä olevaksi toimikaudeksi, joka kestää 25 päivään tammikuuta 1998.Tehty Brysselissä 19 päivänä syyskuuta 1994.Neuvoston puolestaPuheenjohtajaTh. WAIGEL() EYVL N:o L 31, 4.2.1994, s. 29


Avis juridique important

|

31997D0468

97/468/EY: Komission päätös, tehty 7 päivänä heinäkuuta 1997, väliaikaisista luetteloista kolmansien maiden laitoksista, joista jäsenvaltiot sallivat luonnonvaraisen riistan lihan tuonnin (ETA:n kannalta merkityksellinen teksti)

Virallinen lehti nro L 199 , 26/07/1997 s. 0062 - 0068

KOMISSION PÄÄTÖS,tehty 7 päivänä heinäkuuta 1997,väliaikaisista luetteloista kolmansien maiden laitoksista, joista jäsenvaltiot sallivat luonnonvaraisen riistan lihan tuonnin (ETA:n kannalta merkityksellinen teksti) (97/468/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 tehdyn neuvoston päätöksen 95/408/EY (1), sellaisena kuin se on viimeksi muutettuna neuvoston päätöksellä 97/34/EY (2), ja erityisesti sen 2 artiklan 1 kohdan ja 7 artiklan,sekä katsoo, ettäkomission päätöksessä 94/86/EY (3), sellaisena kuin se on viimeksi muutettuna päätöksellä 96/137/EY (4), laaditaan luettelo kolmansista maista, joista jäsenvaltiot sallivat luonnonvaraisen riistan lihan tuonnin,monien tässä luettelossa olevien maiden osalta luonnonvaraisen riistan lihan tuonnilta vaadittavat eläinten terveyttä koskevat vaatimukset ja eläinlääkärintodistukset vahvistetaan komission päätöksessä 97/218/EY (5) ja komission päätöksessä 97/220/EY (6),komissio on saanut tietyiltä kolmansilta mailta luettelot laitoksista, jotka mukana olevien takuiden mukaan vastaavat asianmukaisia yhteisön terveyttä koskevia vaatimuksia, ja jos tietty laitos ei noudata näitä takuita, sen yhteisöön suuntautuva vientitoiminta voidaan keskeyttää,komissiolla ei ole ollut mahdollisuutta varmistaa, että kaikkien asianomaisten kolmansien maiden laitokset täyttävät yhteisön vaatimukset ja että toimivaltaisten viranomaisten antamat takuut ovat pätevät,jotta kaupankäynti ei keskeytyisi kyseisistä maista tulevan luonnonvaraisen riistan lihan osalta, on tarpeen myöntää kyseisille maille ylimääräinen määräaika, jonka aikana jäsenvaltiot voivat jatkaa luonnonvaraisen riistan lihan tuomista tunnustamistaan laitoksista, edellyttäen, että tällaisen lihan kaupan pito rajoitetaan kansallisille markkinoille; tänä aikana komissio hankkii näiltä mailta tarvittavat takeet, jotta se voi lisätä ne luetteloon neuvoston päätöksen 95/408/EY yksityiskohtaisten sääntöjen mukaisesti,T Osekin tasavallan osalta luettelo laitoksista on vahvistettu komission päätöksessä 97/299/EY (7),tämän määräajan päättyessä sellaiset kolmannet maat, jotka eivät ole toimittaneet luetteloita laitoksistaan yhteisön säännösten mukaisesti, eivät enää voi viedä luonnonvaraisen riistan lihaa Euroopan yhteisöön,tämän vuoksi jäsenvaltioiden on varmistettava, että laitokset, joista ne tuovat luonnonvaraisen riistan lihaa, vastaavat tuotantoa ja markkinoille saattamista koskevia vaatimuksia, jotka eivät voi olla lievemmät kuin yhteisön vaatimuksettämän vuoksi tiettyjen maiden osalta on mahdollista laatia väliaikaiset luettelot luonnonvaraisen riistan lihaa tuottavista laitoksista, jatässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,ON TEHNYT TÄMÄN PÄÄTÖKSEN:1 artikla 1. Jäsenvaltioiden on sallittava luonnonvaraisen riistan lihan tuonti liitteessä mainittujen kolmansien maiden laitoksista.2. Jäsenvaltiot voivat hyväksyä 1 päivän tammikuuta 1998 asti muiden kuin liitteessä olevien kolmansien maiden laitoksia luonnonvaraisen riistan lihan tuontia varten.3. Luonnonvaraisen riistan lihan tuontiin sovelletaan edelleen myös muita eläinlääkintäalaa koskevia yhteisön säännöksiä.2 artikla Tätä päätöstä sovelletaan 1 päivästä heinäkuuta 1997.3 artikla Tämä päätös on osoitettu kaikille jäsenvaltioille.Tehty Brysselissä 7 päivänä heinäkuuta 1997.Komission puolestaFranz FISCHLERKomission jäsen(1) EYVL N:o L 243, 11.10.1995, s. 17(2) EYVL N:o L 13, 16.1.1997, s. 33(3) EYVL N:o L 44, 17.2.1994, s. 33(4) EYVL N:o L 31, 9.2.1996, s. 31(5) EYVL N:o L 88, 3.4.1997, s. 25(6) EYVL N:o L 88, 3.4.1997, s. 70(7) EYVL N:o L 124, 16.5.1997, s. 50ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA LISTA DE LOS ESTABLECIMIENTOS / LISTE OVER VIRKSOMHEDER / VERZEICHNIS DER BETRIEBE / ÐÉÍÁÊÁÓ ÔÙÍ ÅÃÊÁÔÁÓÔÁÓÅÙÍ / LIST OF ESTABLISHMENTS / LISTE DES ÉTABLISSEMENTS / ELENCO DEGLI STABILIMENTI / LIJST VAN BEDRIJVEN / LISTA DOS ESTABELECIMENTOS / LUETTELO LAITOKSISTA / FÖRTECKNING ÖVER ANLÄGGNINGAR Producto: Carne de caza salvaje / Produkt: Kød af vildtlevende vildt / Erzeugnis: Wildfleisch / Ðñïúüí: ÊñÝáò Üãñéùí èçñáìÜôùí / Product: Wild game meat / Produit: Viande de gibier sauvage / Prodotto: Carni di selvaggina / Product: Vlees van vrij wild / Produto: Carne de caça selvagem / Tuote: Luonnonvaraisen riistan liha / Varuslag: Viltkött 1 = Referencia nacional / National reference / National-Code / Åèíéêüò áñéèìüò Ýãêñéóçò / National reference / Référence nationale / Riferimento nazionale / Nationale code / Referência nacional / Kansallinen referenssi / Nationell referens2 = Nombre / Navn / Name / Ôßôëïò åãêáôÜóôáóçò / Name / Nom / Nome / Naam / Nome / Nimi / Namn3 = Ciudad / By / Stadt / Ðüëç / Town / Ville / Città / Stad / Cidade / Kaupunki / Stad4 = Región / Region / Region / Ðåñéï÷Þ / Region / Région / Regione / Regio / Região / Alue / Region5 = Actividad / Aktivitet / Tätigkeit / Åßäïò åãêáôÜóôáóçò / Activity / Activité / Attività / Activiteit / Actividade / Toimintamuoto / VerksamhetPH = Sala de tratamiento de la caza / vildtbehandlingsvirksomhed / Wildbearbeitungsbetrieb / êÝíôñï åðåîåñãáóßáò êõíçãéïý / wild game processing house / atelier de traitement du gibier sauvage / centro di lavorazione della selvaggina / Wildverwerkingseenheid / estabelecimento de tratamento de caça selvagem / luonnonvaraisen riistan käsittelytila / ViltbearbetningsanläggningCS = Almacén frigorífico / frysehus / Kühlhaus / ØõêôéêÞ åãêáôÜóôáóç / cold store / entreposage / deposito frigorifero / Koelhuis / armazém frigorífico / kylmävarasto / Kyl- och fryshus6 = Menciones especiales / Særlige bemærkninger / Spezielle Bemerkungen / ÅéäéêÝò ðáñáôçñÞóåéò / Special remarks / Mentions spéciales / Note particolari / Bijzondere opmerkingen / Menções especiais / Erikoismainintoja / Anmärkningara = Caza mayor / vildtlevende storvildt / Großwild / ìåãÜëá Üãñéá èçñÜìáôá / large wild game / gros gibier sauvage / selvaggina grossa / Grof vrij wild / Caça maior selvagem / luonnonvarainen suurriista / Storviltb = Lepóridos / leporidae / Leporiden / ëáãüìïñöá / leporidae / Léporidés / leporidi / Haasachtigen (leporidae) / Leporídeos / Leporidae-suvun eläimet / Hardjurc = Aves de caza silvestres / vildtlevende fjervildt / Federwild / Üãñéá ðôåñùôÜ èçñÜìáôá / wild game birds / oiseaux sauvages de chasse / selvaggina da penna selvatica / Vrij vederwild / Aves de caça selvagem / luonnonvaraiset riistalinnut / VildfågelT = Prueba para la detección de triquinas / undersøgelse for trikiner / Untersuchung auf Trichinen / åîÝôáóç ðáñïõóßáò ôñé÷éíþí / examination for trichinae / examen pour le dépistage des trichines / esame per l'individuazione di trichine / Onderzoek op de aanwezigheid van trichinen / exame para a detecção de triquinas / trikiinien tutkiminen / trikinkontroll>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>


title: Poliittisten ja turvallisuusasioiden komitean päätös (YUTP) 2015/381, annettu 17 päivänä helmikuuta 2015 , palestiinalaisalueilla toteutettavan Euroopan unionin poliisioperaation (EUPOL COPPS) operaation johtajan nimittämisestä (EUPOL COPPS/1/2015)

text:
               7.3.2015

               FI

               Euroopan unionin virallinen lehti

               L 64/37

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2015/381,
   annettu 17 päivänä helmikuuta 2015,
   palestiinalaisalueilla toteutettavan Euroopan unionin poliisioperaation (EUPOL COPPS) operaation johtajan nimittämisestä (EUPOL COPPS/1/2015)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon palestiinalaisalueilla toteutettavasta Euroopan unionin poliisioperaatiosta (EUPOL COPPS) 3 päivänä heinäkuuta 2013 annetun neuvoston päätöksen 2013/354/YUTP (1) ja erityisesti sen 9 artiklan 1 kohdan,
   sekä katsoo seuraavaa:

               (1)

               Poliittisten ja turvallisuusasioiden komitea on päätöksen 2013/354/YUTP nojalla valtuutettu Euroopan unionista tehdyn sopimuksen 38 artiklan mukaisesti tekemään palestiinalaisalueilla toteutettavan Euroopan unionin poliisioperaation (EUPOL COPPS) poliittista valvontaa ja strategista johtoa koskevat asiaankuuluvat päätökset, mukaan lukien päätös operaation johtajan nimittämisestä.

               (2)

               Unionin ulkoasioiden ja turvallisuuspolitiikan korkea edustaja on 5 päivänä helmikuuta 2015 ehdottanut, että Rodolphe MAUGET nimitetään EUPOL COPPSin operaation johtajaksi 16 päivänä helmikuuta 2015 alkavaksi ja 30 päivänä kesäkuuta 2015 päättyväksi kaudeksi.

               (3)

               Neuvoston päätöksellä 2014/447/YUTP (2) jatkettiin EUPOL COPPSia 30 päivään kesäkuuta 2015 asti,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään Rodolphe MAUGET EUPOL COPPSin operaation johtajaksi 16 päivänä helmikuuta 2015 alkavaksi ja 30 päivänä kesäkuuta 2015 päättyväksi kaudeksi.
   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 16 päivästä helmikuuta 2015.

      Tehty Brysselissä 17 päivänä helmikuuta 2015.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 185, 4.7.2013, s. 12.

      (2)  Neuvoston päätös 2014/447/YUTP, annettu 9 päivänä heinäkuuta 2014, palestiinalaisalueilla toteutettavasta Euroopan unionin poliisioperaatiosta (EUPOL COPPS) annetun neuvoston päätöksen 2013/354/YUTP muuttamisesta (EUVL L 201, 10.7.2014, s. 28).


title: Euroopan parlamentin päätös, tehty 5 päivänä toukokuuta 2010, vastuuvapauden myöntämisestä seitsemännen, kahdeksannen, yhdeksännen ja kymmenennen Euroopan kehitysrahaston talousarvion toteuttamisesta varainhoitovuonna 2008

text:
               25.9.2010

               FI

               Euroopan unionin virallinen lehti

               L 252/107

         EUROOPAN PARLAMENTIN PÄÄTÖS,
   tehty 5 päivänä toukokuuta 2010,
   vastuuvapauden myöntämisestä seitsemännen, kahdeksannen, yhdeksännen ja kymmenennen Euroopan kehitysrahaston talousarvion toteuttamisesta varainhoitovuonna 2008
   (2010/506/EU)
   EUROOPAN PARLAMENTTI, joka
   ottaa huomioon komission kertomuksen varainhoitovuotta 2007 koskevien vastuuvapauden myöntämispäätösten seurannasta (KOM(2009) 526) ja sen liitteen (SEC(2009) 1427),
   ottaa huomioon seitsemännen, kahdeksannen, yhdeksännen ja kymmenennen Euroopan kehitysrahaston taseet ja tulostilit varainhoitovuodelta 2008 (KOM(2009) 397 – C7-0171/2009),
   ottaa huomioon seitsemännen, kahdeksannen, yhdeksännen ja kymmenennen Euroopan kehitysrahaston varainhoitokertomuksen vuodelta 2008,
   ottaa huomioon Euroopan kehitysrahastoja koskevat rahoitustiedot (KOM(2009) 310),
   ottaa huomioon tilintarkastustuomioistuimen vuosikertomuksen seitsemännestä, kahdeksannesta, yhdeksännestä ja kymmenennestä Euroopan kehitysrahastosta (EKR) rahoitetuista toimista varainhoitovuodelta 2008 ja komission vastaukset (1),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (2),
   ottaa huomioon neuvoston 16. helmikuuta 2010 antamat suositukset Euroopan kehitysrahastojen toimien toteuttamisen osalta komissiolle myönnettäväksi vastuuvapaudeksi varainhoitovuodelta 2008 (5082/2010 – C7-0056/2010, 5084/2010 – C7-0057/2010, 5085/2010 – C7-0058/2010, 5086/2010 – C7-0059/2010),
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23. kesäkuuta 2000 allekirjoitetun kumppanuussopimuksen (3), jota tarkistettiin Luxemburgissa 25. kesäkuuta 2005 (4),
   ottaa huomioon merentakaisten maiden ja alueiden assosiaatiosta Euroopan yhteisöön 27. marraskuuta 2001 tehdyn neuvoston päätöksen 2001/822/EY (”päätös merentakaisten maiden ja alueiden assosiaatiosta”) (5), sellaisena kuin se on muutettuna neuvoston päätöksellä 2007/249/EY (6),
   ottaa huomioon neljännen AKT–EY-yleissopimuksen toisen rahoituspöytäkirjan mukaisesta yhteisön tukien rahoituksesta ja hoidosta 20. joulukuuta 1995 tehdyn neuvostossa kokoontuneiden jäsenvaltioiden hallitusten edustajien sisäisen sopimuksen (7) 33 artiklan,
   ottaa huomioon neuvostossa kokoontuneiden jäsenvaltioiden hallitusten edustajien välillä 18. syyskuuta 2000 tehdyn ja Cotonoussa Beninissä 23. kesäkuuta 2000 allekirjoitetun Afrikan, Karibian ja Tyynenmeren valtioiden ryhmän sekä Euroopan yhteisön ja sen jäsenvaltioiden välisen kumppanuussopimuksen rahoituspöytäkirjan mukaista yhteisön tukien rahoitusta ja hoitoa sekä taloudellisen avun jakamista EY:n perustamissopimuksen neljännessä osassa tarkoitetuille merentakaisille maille ja alueille koskevan sisäisen sopimuksen (8) 32 artiklan,
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon neljänteen AKT–EY-yleissopimukseen perustuvaan kehitysrahoitusyhteistyöhön sovellettavan 16. kesäkuuta 1998 annetun varainhoitoasetuksen (9) 74 artiklan,
   ottaa huomioon yhdeksänteen Euroopan kehitysrahastoon sovellettavan 27. maaliskuuta 2003 annetun varainhoitoasetuksen (10) 119 artiklan,
   ottaa huomioon kymmenenteen Euroopan kehitysrahastoon sovellettavasta varainhoitoasetuksesta 18. helmikuuta 2008 annetun neuvoston asetuksen (EY) N:o 215/2008 (11) 142 artiklan,
   ottaa huomioon työjärjestyksen 76 artiklan, 77 artiklan kolmannen luetelmakohdan ja liitteen VI,
   ottaa huomioon talousarvion valvontavaliokunnan mietinnön sekä kehitysyhteistyövaliokunnan lausunnon (A7-0063/2010),

               1.

               myöntää komissiolle vastuuvapauden seitsemännen, kahdeksannen, yhdeksännen ja kymmenennen Euroopan kehitysrahaston talousarvion toteuttamisesta varainhoitovuonna 2008;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle ja Euroopan investointipankille sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 269, 10.11.2009, s. 257.

      (2)  EUVL C 274, 13.11.2009, s. 235.

      (3)  EYVL L 317, 15.12.2000, s. 3.

      (4)  EUVL L 287, 28.10.2005, s. 4.

      (5)  EYVL L 314, 30.11.2001, s. 1 ja EYVL L 324, 7.12.2001, s. 1.

      (6)  EUVL L 109, 26.4.2007, s. 33.

      (7)  EYVL L 156, 29.5.1998, s. 108.

      (8)  EYVL L 317, 15.12.2000, s. 355.

      (9)  EYVL L 191, 7.7.1998, s. 53.

      (10)  EUVL L 83, 1.4.2003, s. 1.

      (11)  EUVL L 78, 19.3.2008, s. 1.
    ---documentbreak---

               25.9.2010

               FI

               Euroopan unionin virallinen lehti

               L 252/109

         EUROOPAN PARLAMENTIN PÄÄTÖSLAUSELMA
   5. toukokuuta 2010,
   joka sisältää huomautukset, jotka ovat erottamaton osa päätöstä vastuuvapauden myöntämisestä seitsemännen, kahdeksannen, yhdeksännen ja kymmenennen Euroopan kehitysrahaston talousarvion toteuttamisesta varainhoitovuonna 2008
   EUROOPAN PARLAMENTTI, joka
   ottaa huomioon komission kertomuksen varainhoitovuotta 2007 koskevien vastuuvapauden myöntämispäätösten seurannasta (KOM(2009) 526 ja sen liitteen (SEC(2009) 1427),
   ottaa huomioon seitsemännen, kahdeksannen, yhdeksännen ja kymmenennen Euroopan kehitysrahaston taseet ja tulostilit varainhoitovuodelta 2008 (KOM(2009) 397 – C7-0171/2009),
   ottaa huomioon seitsemännen, kahdeksannen, yhdeksännen ja kymmenennen Euroopan kehitysrahaston varainhoitokertomuksen vuodelta 2008,
   ottaa huomioon Euroopan kehitysrahastoja koskevat rahoitustiedot (KOM(2009) 310),
   ottaa huomioon tilintarkastustuomioistuimen vuosikertomuksen seitsemännestä, kahdeksannesta, yhdeksännestä ja kymmenennestä Euroopan kehitysrahastosta (EKR) rahoitetuista toimista varainhoitovuodelta 2008 ja komission vastaukset (1),
   ottaa huomioon tilintarkastustuomioistuimen erityiskertomuksen nro 15/2009 ”Yhdistyneiden kansakuntien järjestöjen kautta täytäntöönpantu EU:n apu: päätöksenteko ja seuranta”,
   ottaa huomioon tilintarkastustuomioistuimen erityiskertomuksen nro 18/2009 ”Alueelliseen taloudelliseen yhdentymiseen suunnatun EKR:n tuen vaikuttavuus Itä- ja Länsi-Afrikassa”,
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (2),
   ottaa huomioon neuvoston 16. helmikuuta 2010 antamat suositukset Euroopan kehitysrahastojen toimien toteuttamisen osalta komissiolle myönnettäväksi vastuuvapaudeksi varainhoitovuodelta 2008 (5082/2010 – C7-0056/2010, 5084/2010 – C7-0057/2010, 5085/2010 – C7-0058/2010, 5086/2010 – C7-0059/2010),
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23. kesäkuuta 2000 allekirjoitetun kumppanuussopimuksen (3), jota tarkistettiin Luxemburgissa 25. kesäkuuta 2005 (4),
   ottaa huomioon merentakaisten maiden ja alueiden assosiaatiosta Euroopan yhteisöön 27. marraskuuta 2001 tehdyn neuvoston päätöksen 2001/822/EY (”päätös merentakaisten maiden ja alueiden assosiaatiosta”) (5), sellaisena kuin se on muutettuna neuvoston päätöksellä 2007/249/EY (6),
   ottaa huomioon neljännen AKT–EY-yleissopimuksen toisen rahoituspöytäkirjan mukaisesta yhteisön tukien rahoituksesta ja hoidosta 20. joulukuuta 1995 tehdyn neuvostossa kokoontuneiden jäsenvaltioiden hallitusten edustajien sisäisen sopimuksen (7) 33 artiklan,
   ottaa huomioon neuvostossa kokoontuneiden jäsenvaltioiden hallitusten edustajien välillä 18. syyskuuta 2000 tehdyn ja Cotonoussa Beninissä 23. kesäkuuta 2000 allekirjoitetun Afrikan, Karibian ja Tyynenmeren valtioiden ryhmän sekä Euroopan yhteisön ja sen jäsenvaltioiden välisen kumppanuussopimuksen rahoituspöytäkirjan mukaista yhteisön tukien rahoitusta ja hoitoa sekä taloudellisen avun jakamista EY:n perustamissopimuksen neljännessä osassa tarkoitetuille merentakaisille maille ja alueille koskevan sisäisen sopimuksen (8) 32 artiklan,
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon neljänteen AKT–EY-yleissopimukseen perustuvaan kehitysrahoitusyhteistyöhön sovellettavan 16. kesäkuuta 1998 annetun varainhoitoasetuksen (9) 74 artiklan,
   ottaa huomioon yhdeksänteen Euroopan kehitysrahastoon sovellettavan 27. maaliskuuta 2003 annetun varainhoitoasetuksen (10) 119 artiklan,
   ottaa huomioon kymmenenteen Euroopan kehitysrahastoon sovellettavasta varainhoitoasetuksesta 18. helmikuuta 2008 annetun neuvoston asetuksen (EY) N:o 215/2008 (11) 142 artiklan,
   ottaa huomioon työjärjestyksen 76 artiklan, 77 artiklan kolmannen luetelmakohdan ja liitteen VI,
   ottaa huomioon talousarvion valvontavaliokunnan mietinnön sekä kehitysyhteistyövaliokunnan lausunnon (A7-0063/2010),

               A.

               ottaa huomioon, että Euroopan kehitysrahasto (EKR) on Euroopan unionin tärkein Afrikan, Karibian ja Tyynenmeren valtioiden kanssa tehtävän kehitysyhteistyön rahoitusväline,

               B.

               ottaa huomioon, että EKR:n kautta kanavoitavan avun kokonaismäärä kasvaa huomattavasti lähivuosina, koska kautta 2008–2013 koskevasta kymmenennestä EKR:sta annettavan unionin tuen määräksi on vahvistettu 22 682 000 000 euroa, joten kasvua yhdeksännestä EKR:sta on 64 prosenttia,

               C.

               ottaa huomioon, että talousarviotuki on väline, joka edellyttää uudenlaista parlamentaarista valvontaa: panosten valvonnan sijaan on tarkastettava tuloksia ja tuotoksia,

               D.

               ottaa huomioon, että huolimatta parlamentin toistuvista pyynnöistä ottaa EKR:t talousarvioon ne eivät tällä hetkellä sisälly Euroopan unionin yleiseen talousarvioon eivätkä kuulu yleisen varainhoitoasetuksen piiriin vaan niitä toteutetaan erityisten rahoitussääntöjen mukaan,

               E.

               toteaa, että se aikoo määrätietoisesti edelleen kehittää valvontavalmiuksiaan voidakseen mahdollisimman tehokkaasti täyttää velvollisuutensa vastuuvapauden myöntävänä viranomaisena,

               1.

               pitää tervetulleena Lissabonin sopimuksen täytäntöönpanoa ja erityisesti Euroopan unionin ulkoasioiden ja turvallisuuspolitiikan korkean edustajan viran ja Euroopan ulkosuhdehallinnon perustamista; on huolestunut siitä, että EU:n kehitysavun hallinnoinnin pirstoutuneisuus voi vähentää sen vaikuttavuutta, ja korostaa, että EKR:jen hallinnoinnin parannuksista on pidettävä kiinni eikä niitä pidä jarruttaa; kehottaa komissiota toimittamaan sille kuvauksen ja yksityiskohtaisen selityksen uuden järjestelmän toiminnasta;

               2.

               muistuttaa komission sitoumuksesta sisällyttää seuraavasta rahoituskehyksestä käytävien neuvottelujen yhteydessä EKR täysin unionin talousarvioon ja tukee tätä sitoumusta; toistaa pyyntönsä komissiolle siitä, että se pitäisi parlamentin talousarvion valvontavaliokunnan kaikin puolin ajan tasalla kyseisen aloitteen valmistelusta; katsoo, että sisällyttämällä EKR unionin yleiseen talousarvioon voitaisiin vahvistaa EKR:n johdonmukaisuutta, seurattavuutta ja vaikuttavuutta sekä sen valvontajärjestelmää;

               3.

               pyytää, että se pidetään ajan tasalla vuodeksi 2010 kaavaillusta kymmenennen EKR:n väliarvioinnista, ja vaatii tehostamaan tuntuvasti yhteistä ohjelmasuunnittelua, jotta voidaan lisätä keskittämistä sekä parantaa työn koordinointia ja jakamista; katsoo, että kymmenennen EKR:n täytäntöönpanostrategian pitäisi keskittyä rajoitettuun määrään aloja unohtamatta valtiosta riippumattomia järjestöjä, jotka ovat tehokkaita paikallistasolla ja joilla on kestävän kehityksen kannalta olennainen merkitys, jotta voidaan välttyä tavoitteiden runsaudenpulan epäsuotuisilta vaikutuksilta; kehottaa tässä yhteydessä komissiota tutkimaan, olisiko hallinnointi asianomaisen valtiosta riippumattoman järjestön paikalla suorittamana itse asiassa tehokkaampaa ja edullisempaa kuin komission suorittamana;

               4.

               toistaa komissiolle osoittamansa kehotuksen yksilöidä valvontastrategiansa hienosäädön yhteydessä, missä vaiheessa tulosten puute ja valvontakustannukset edellyttävät toimintalinjojen muuttamista; odottaa saavansa tässä yhteydessä komission kertomuksen hyväksyttävää riskiä ja kustannustehokkuutta koskevista tutkimustuloksista ulkoisten toimien alalla sekä EuropeAidin valvontastrategian uudelleentarkastelusta hyvissä ajoin varainhoitovuoden 2009 vastuuvapausmenettelyä varten;

      Tilintarkastustuomioistuimen tarkastuslausuma

               5.

               panee merkille, että tilintarkastustuomioistuin katsoo, että tilit antavat luotettavan kuvan seitsemännen, kahdeksannen, yhdeksännen ja kymmenennen EKR:n tuloista ja menoista lukuun ottamatta menetelmää, jota komissio soveltaa arvioitaessa varausta aiheutuneita menoja varten; kehottaa komissiota tarkentamaan lähikuukausien aikana menetelmäänsä varainhoitovuoden 2009 vastuuvapausmenettelyä varten;

      Tilien perustana olevat toimet

               6.

               panee tyytyväisenä merkille, että tilintarkastustuomioistuimen mukaan tulojen ja sitoumusten virhetaso ei ole olennainen; pitää kuitenkin huolestuttavana talousarviotukeen liittyvien sitoumusten tapauksessa sellaisten virheiden suurta esiintyvyyttä, jotka eivät ole ilmaistavissa kvantitatiivisesti, sekä olennaiseksi arvioitua virhetasoa maksuissa;

               7.

               pahoittelee ja pitää mahdottomana hyväksyä, ettei tilintarkastustuomioistuin ole saanut kaikkia tarvittavia tietoja ja asiakirjoja otokseen kuuluneista kymmenestä kansainvälisille järjestöille suoritetusta maksusta ja ettei se pysty näin ollen antamaan lausumaa 190 000 000 euron menojen – määrä vastaa 6,7:ää prosenttia vuotuisista menoista – asianmukaisuudesta;

               8.

               kehottaa komissiota vaikuttamaan riittävän määrätietoisesti kansainvälisiin järjestöihin ja laatimaan tapauskohtaisen aikataulun niin, että tiedonsaantipyynnöt käsitellään ajoissa, jotta voidaan tukea tilintarkastustuomioistuimen pyyntöjä saada tietoja ja asiakirjoja sekä varmistaa taloudellisen ja hallinnollisen puitesopimuksen noudattaminen;

      Rahoituksen toteutuminen

               9.

               panee tyytyväisenä merkille, että seitsemäs EKR saatettiin päätökseen 31. elokuuta 2008 ja että 10 381 000 000 euroa on maksettu, mikä on 98,3 prosenttia myönnetyistä 10 559 000 000 eurosta; panee merkille, että ylijäämä (178 000 000 euroa) on siirretty yhdeksänteen EKR:oon;

               10.

               panee merkille, että kymmenes EKR (kaudeksi 2008–2013, yhteensä 22 682 000 000 euroa) tuli voimaan 1. heinäkuuta 2008, ja pitää myönteisenä kymmenennen EKR:n nopeaa täytäntöönpanoa ja komission pääpiirteissään hyvää toimintaa niin sitoumusten ja maksujen kuin maksattamatta olevien sitoumusten hallinnoinnin kohdalla; kehottaa komissiota jatkamaan toimia vanhojen ja käyttämättömien maksattamatta olevien sitoumusten osalta;

      EKR:jen varainhoito komissiossa

               11.

               panee tyytyväisenä merkille, että seitsemännen, kahdeksannen, yhdeksännen ja kymmenennen EKR:n varainhoitoa koskevassa komission selvityksessä varainhoitovuodelta 2008 kuvataan tilintarkastustuomioistuimen näkemyksen mukaan oikein varainhoitovuoden aikana saavutettuja komission toiminnallisia tavoitteita sekä taloudellista asemaa ja tapahtumia, joilla on ollut merkittävä vaikutus varainhoitovuoden 2008 aikana toteutettuihin toimiin (12);

      Tilien luotettavuus

               12.

               toteaa, että yhdeksänteen EKR:oon sovellettavan, 27. maaliskuuta 2003 annetun varainhoitoasetuksen 1 artiklan ja 103 artiklan 3 kohdan ja asetuksen (EY) N:o 215/2008 2, 3 ja 4 artiklan ja 125 artiklan 3 kohdan mukaisesti tarkastuslausumassa ei oteta huomioon Euroopan investointipankin (EIP) hallinnoimia ja sen vastuulla olevia yhdeksännen ja kymmenennen EKR:n varoja (yli 3 500 000 000 euroa) (13); katsoo, että EIP:n pitäisi laatia säännöllisesti selvitys niistä varoista, joita tarkastuslausuma ei koske;

               13.

               pitää myönteisenä, että tilintarkastustuomioistuin katsoo, että seitsemännen, kahdeksannen, yhdeksännen ja kymmenennen EKR:n lopullinen tilinpäätös antaa olennaisilta osiltaan oikeat ja riittävät tiedot EKR:jen taloudellisesta asemasta 31. joulukuuta 2008;

               14.

               panee tyytyväisenä merkille, että EKR:n uusi suoriteperusteinen kirjanpitojärjestelmä (ABAC-FED) otettiin käyttöön helmikuussa 2009;

      Hankkeiden hallinnointi ja maksut

               15.

               panee tyytyväisenä merkille vuonna 2008 tehtyjen sitoumusten ennätyksellisen määrän ja kymmenennen EKR:n oikea-aikaisen täytäntöönpanon; korostaa, että rahoitettujen toimien laatu ei saisi kärsiä täytäntöönpanon nopeuttamisesta;

               16.

               panee tyytyväisenä merkille, että tilintarkastustuomioistuimen mukaan ennakkomaksujen virhetaso ei ollut olennainen; pitää kuitenkin valitettavana, että tilintarkastustuomioistuimen mukaan tarkastettujen maksujen määrään liittyvä virhetaso oli olennainen;

               17.

               pystyy hyväksymään perustelun, jonka mukaan tietyt virheet (laskujen tai muiden tositteiden puuttuminen) eli ne, jotka liittyivät menojen tosiasiallisuuteen Angolassa, voivat selittyä sillä, että tarkastuksen kohteena olleen kyseisen maan olosuhteet ovat erityisen vaikeat; korostaa kuitenkin, että 47 prosenttia kvantitatiivisesti ilmaistavissa olevista virheistä liittyi menojen tukikelpoisuuteen, ja kehottaa sen vuoksi komissiota parantamaan valvontajärjestelmäänsä virheiden vähentämiseksi (14); pyytää tässä yhteydessä komissiota kiinnittämään huomiota tilintarkastustuomioistuimen suositukseen, että ennakkotarkastuksia olisi kehitettävä painottamalla enemmän keskeisiä riskejä;

               18.

               kehottaa komissiota erittelemään varainhoitoasetuksen tarkistamisen yhteydessä mahdolliset menettelyyn liittyvät ongelmat, joita sillä on ollut kriisitilanteissa, ja erityisesti jäsenvaltioiden antamaa hätäavun rahoitusta ajatellen esittelemään parlamentille tehokkaan valvontamenettelyn, joka olisi lisäksi riittävän joustava, jottei varojen kanavointi vaikeutuisi, ja joka takaisi toteutettujen hankkeiden avoimuuden;

      Vuotuinen toimintakertomus

               19.

               pitää myönteisenä tilintarkastustuomioistuimen toteamusta, jonka mukaan vuotuisen toimintakertomuksen laatu on parantunut huomattavasti, ja onnittelee komissiota erityisesti siitä, että määrällisiä indikaattoreita on käytetty enemmän kuin ennen (15);

      Täytäntöönpanosta vastaavien elinten tarkastus

               20.

               arvostelee sitä, että kuten aiempinakin vuosina, täytäntöönpanosta vastaavien elinten, valvontaviranomaisten sekä kansallisten tulojen ja menojen hyväksyjien varainhoitomenettelyissä ja valvontamenettelyissä on yhä huomattavia puutteita; on kuitenkin tyytyväinen EuropeAidin ja lähetystöjen toimiin kyseisten puutteiden korjaamiseksi; kehottaa tehostamaan näitä toimia tulevaisuudessa ja toivoo, että CRIS-Audit-järjestelmän odotetut tulevat parannukset mahdollistavat tulosten parantamisen;

               21.

               korostaa, että demokratian ja ihmisten oikeuden elää oloissa, joissa heidän ihmisoikeuksiaan ei loukata, on oltava olennainen osa täytäntöönpanosta vastaavien elinten tavoitteita maissa, joissa jaetaan EKR:n tukea;

      Talousarviotuki

               22.

               panee merkille, että rahoituspäätöksissä talousarviotuen ja rakennesopeutuksen osuus on kasvanut huomattavasti kymmenennessä EKR:ssa (yli 45 prosenttia) verrattuna kahdeksanteen ja yhdeksänteen EKR:oon (noin 15 prosenttia) (16);

               23.

               pahoittelee sitä, että tilintarkastustuomioistuin totesi tarkastuksensa perusteella, että talousarviotukeen liittyvien sitoumusten ja maksujen virhetaso oli korkea sellaisten virheiden osalta, jotka eivät ole ilmaistavissa kvantitatiivisesti; kehottaa komissiota arvioimaan kyseisiä maksuja entistäkin tarkemmin ja vastedes tiukentamaan maksuja koskevia menettelyjään; panee tässä yhteydessä tyytyväisenä merkille, että kyseisten maksujen varainhoitoprosesseja tarkistettiin helmikuussa 2009;

               24.

               panee tyytyväisenä merkille, että Cotonoun sopimuksen vaatimusten noudattamisesta laadittavien komission arviointien selkeys ja rakenne ovat parantuneet; pahoittelee kuitenkin, että tilintarkastustuomioistuin havaitsi yhä useita tapauksia, joissa komissio ei osoittanut järjestelmällisellä ja vakioidulla tavalla, että edunsaajamaiden julkistalouden hallinnointi oli riittävän avointa, vastuullista ja tehokasta tai ainakin että kyseisillä mailla on tätä varten uskottava ja asianmukainen uudistusohjelma;

               25.

               on tilintarkastustuomioistuimen kanssa samaa mieltä siitä, että komission on jatkettava toimiaan, joiden avulla se pyrkii tukemaan talousarviotukikelpoisuutta koskevia päätöksiään ja varmistamaan, että kaikki rahoitussopimukset luovat kattavan ja selkeän perustan arvioinnille, jonka kohteena on maksujen suorittamisehtojen noudattaminen (17); odottaa saavansa tietoja ohjeiden tarkistamisen tuloksista, jotka komissio oli luvannut vuoden 2009 loppuun mennessä;

               26.

               kehottaa komissiota auttamaan kumppanuusmaita parlamentaarisen valvonnan ja tilintarkastusvalmiuksien kehittämisessä sekä ottamaan parlamentit ja kansalaisyhteiskunnan mukaan niiden kansallisten kehitysstrategioiden laadintaan;

               27.

               korosti jo 23. huhtikuuta 2009 antamansa päätöslauselman, joka sisältää huomautukset, jotka ovat erottamaton osa päätöstä vastuuvapauden myöntämisestä seitsemännen, kahdeksannen ja yhdeksännen Euroopan kehitysrahaston talousarvion toteuttamisesta varainhoitovuonna 2007 (18) (jäljempänä ’23. huhtikuuta 2009 annettu päätöslauselma’), 79 kohdassa ja muistuttaa jälleen, että talousarviotuen yhteydessä sen tehtäviin kuuluu asettaa komissio taloudelliseen vastuuseen varojen avulla saavutetuista tuloksista ja että talousarviotuki on tukiväline, joka edellyttää muuttumista panosten valvojasta tuotosten tarkastajiksi indikaattoreiden perusteella, jolloin varmistetaan, että annettu apu hyödyttää tuen vastaanottajamaiden väestöä;

               28.

               kehottaa jälleen komissiota yksilöimään mahdollisimman tarkkaan ne maat tai ongelmat, joissa parlamentin erityishuomio talousarviotuen täytäntöönpanon yhteydessä voisi edistää rahoittajien vastuullisuutta (19), ja antamaan lisäksi talousarviotukitoimien hallinnointia epävakaassa tilanteessa olevissa maissa koskevat suuntaviivat, jotka luvattiin komission 2. joulukuuta 2009 antamissa vastauksissa talousarvion valvontavaliokunnan komission jäsenelle Karel De Guchtille esittämiin kirjallisiin kysymyksiin;

               29.

               pyytää tilintarkastustuomioistuimelta uudelleen tietoja komission riskinarvioinnin ja –hallinnan laadusta ja pitää tärkeänä toteuttaa enemmän suoriteperusteisia tarkastuksia, joissa arvioidaan yleisesti kehitysapumenojen ja erityisesti talousarviotuen tuloksia (20);

               30.

               kehottaa komissiota varmistamaan, että talousarviotukea vähennetään tai se peruutetaan, kun selkeitä tavoitteita ei saavuteta;

      Edunsaajamaiden kansalliset ilmoitukset

               31.

               toistaa näkemyksensä, että yleisesti kehitysavun ja erityisesti talousarviotuen kohdalla olisi edellytettävä, että edunsaajamaan hallitus antaa valtiovarainministerin allekirjoittaman ennakkoilmoituksen, jossa käsitellään tiettyjä edunsaajamaan hallinto- ja tilinpitorakenteeseen vaikuttavia seikkoja; ei hyväksy komission perustelua, jonka mukaan yhteistyössä muiden osapuolten ja sidosryhmien kanssa suoritetuista analyyseista saadaan riittävästi tietoa hallinnosta;

               32.

               kehottaa jälleen komissiota ottamaan tehtäväkseen esittää tämänsuuntainen aloite muille kansainvälisille rahoittajille, etenkin Maailmanpankille, jotta välinettä voitaisiin kehittää ja se voitaisiin toteuttaa yhdessä muiden rahoittajien kanssa; odottaa, että sille tiedotetaan näiden neuvottelujen mahdollisesta aikataulusta;

      Henkilöstö

               33.

               on erittäin huolestunut huomattavista henkilöstörajoitteista (henkilöstön liian suuri vaihtuvuus sekä avoinna olevien toimien liian suuri ja noususuuntainen lukumäärä) johtuvasta institutionaalisen muistin kadottamisen riskistä, joka otetaan esille EuropeAidin vuotuisessa toimintakertomuksessa (21), ja pitää huolestuttavana, että EuropeAidin toimihenkilöiden määrä on edelleen vähentynyt suhteessa sidottujen varojen määrään;

               34.

               toistaa huolensa siitä, että on olemassa riski, että henkilöstön puute tai epäasianmukainen jakaantuminen taikka erityistaitojen ja –tietojen puuttuminen vaikuttavat toimien tehokkuuteen sekä valvonnan, tarkastusten ja seurannan laatuun (22);

               35.

               kannattaa komission aikomusta palkata lisää ulkopuolista henkilöstöä päätoimipaikassa ja lähetystöissä EKR:n hallinta- ja valvontajärjestelmän parissa työskentelevän henkilöstön lisäämiseksi; katsoo, että henkilöstön lisääminen on entistäkin välttämättömämpää sitoumusten lisääntyessä huomattavasti kymmenennen EKR:n yhteydessä;

      Huomioita tilintarkastustuomioistuimen päätelmistä ja suosituksista

               36.

               panee tyytyväisenä merkille, että tilintarkastustuomioistuimen mukaan EuropeAid on edistynyt huomattavasti valvontajärjestelmiensä parantamisessa; tukee komission päättäväisiä pyrkimyksiä edelleen parantaa valvontajärjestelmien rakennetta;

               37.

               on täysin samaa mieltä tilintarkastustuomioistuimen suosituksista, jotka esitetään EKR:ja koskevan vuosikertomuksen 55 kohdan a–f alakohdassa sekä 56 kohdan a ja b alakohdassa;

               38.

               kiinnittää henkilöstön puutetta koskevia ratkaisuja odotettaessa huomiota erityisesti tilintarkastustuomioistuimen suositukseen, että komission olisi toteutettava paremmin jäsennelty riskianalyysi, arvioitava käytettävissä olevia resursseja realistisemmin vuotuisia tarkastussuunnitelmia valmisteltaessa sekä seurattava tarkastussuunnitelmien täytäntöönpanoa tiiviisti koko vuoden ajan;

               39.

               huomauttaa, että tilintarkastustuomioistuimen erityiskertomuksessaan nro 18/2009 esittämän arvion mukaan alueelliseen taloudelliseen yhdentymiseen – johon kohdennetaan huomattava osa eli yli 50 prosenttia EKR:n rahoituksesta – suunnattu EKR:n tuki Itä- ja Länsi-Afrikassa on vain osittain vaikuttavaa; kehottaa komissiota toteuttamaan tilintarkastustuomioistuimen ehdottamat toimet, erityisesti koordinoimaan toimia ja varmistamaan niiden johdonmukaisuuden alueellisten järjestöjen kanssa, takaamaan riittävät henkilöresurssit, koordinoimaan alueellisia ja kansallisia strategioita sekä määrittelemään selkeästi tehtävät, vastuualueet ja tavoitteet;

      Kehitysyhteistyön painopisteet ja näkyvyys

               40.

               kehottaa soveltamaan myös EKR:oon kehitysyhteistyön rahoitusvälineen tavoitetta, jonka mukaan 20 prosenttia menoista kohdennetaan peruskoulutukseen ja toisen asteen koulutukseen ja perusterveydenhuoltoon; kehottaa komissiota painottamaan entistä enemmän äitiysterveyttä, sillä tämän vuosituhattavoitteen kohdalla edistys on ollut heikointa; kehottaa komissiota varmistamaan, että EU:n rahoittamien toimien näkyvyyttä parannetaan kansainvälisesti;

               41.

               toistaa kannattavansa EKR:n ottamista talousarvioon, sillä näin varojen käytöstä tulee demokraattisempaa, vastuullisempaa ja avoimempaa;

      Investointikehys

               42.

               panee merkille, että EIP hallinnoi investointikehystä, EKR:sta rahoitettua riskirahoitusvälinettä, jolla edistetään yksityisiä investointeja AKT-maiden vaikeissa taloudellisissa ja poliittisissa oloissa; palauttaa mieliin huomiot, jotka sisältyivät sen 22. huhtikuuta 2008 (23) ja 23. huhtikuuta 2009 antamiin, vastuuvapauden myöntämisestä Euroopan kehitysrahaston talousarvion toteuttamisesta varainhoitovuosina 2006 ja 2007 tehtyihin päätöksiin liittyviin päätöslauselmiin ja joissa se ilmaisi huolensa siitä, että EIP:n hallinnoima investointikehys ei kuulu vastuuvapausmenettelyyn; muistuttaa lisäksi, että EKR rahoitetaan julkisista varoista, jotka saadaan EU:n veronmaksajilta eikä rahoitusmarkkinoilta;

               43.

               pahoittelee – kuten tilintarkastustuomioistuin lausunnossaan nro 9/2007 ehdotuksesta neuvoston asetukseksi kymmenenteen Euroopan kehitysrahastoon sovellettavasta varainhoitoasetuksesta – kahden erillisen hallinnoinnin alueen luomista, sillä näin rajoitetaan vastuuvapausmenettelyn kokonaisvaltaisuutta, lisätään komission ja EIP:n välisen koordinoinnin tarvetta sekä vaikeutetaan kokonaiskuvan saamista saavutetuista tuloksista;

               44.

               panee merkille, että EIP:n vuosikertomus investointikehyksestä sisältää pääasiassa rahoitusta koskevaa tietoa ja hyvin vähän – jos lainkaan – tietoa eri rahoitettujen ohjelmien tuloksista;

               45.

               palauttaa mieliin, että se ehdotti edellä mainitun 22. huhtikuuta 2008 antamansa päätöslauselman 24 kohdassa, että EIP esittää vastuuvapausmenettelyssä vuosikertomuksensa investointikehyksen täytäntöönpanosta välittömästi parlamentin talousarvion valvontavaliokunnalle; ehdottaa tässä yhteydessä, että talousarvion valvontavaliokunta kutsuu EIP:n pääjohtajan mahdollisimman pian keskustelemaan tästä mahdollisuudesta;

               46.

               toistaa 23. huhtikuuta 2009 antamassaan päätöslauselmassa EIP:lle esitetyn kehotuksen keskittyä raportoinnissaan tuloksiin ja esittää kattavaa, relevanttia ja puolueetonta tietoa tuloksista, asetetuista tavoitteista, saavutetuista tavoitteista sekä mahdollisten poikkeamien syistä ja tehdyistä arvioista sekä yhteenveto arviointituloksista;

               47.

               pyytää komissiota antamaan kattavammat tiedot kuin ne, jotka se antoi 23. huhtikuuta 2009 annetun päätöslauselman nojalla niistä erityisistä järjestelyistä, joita se on tehnyt EIP:n kanssa koordinoidakseen kahden elimen toimia EU:n kehitystavoitteiden saavuttamiseksi, sekä menettelyjen tehokkuudesta.

      (1)  EUVL C 269, 10.11.2009, s. 257.

      (2)  EUVL C 274, 13.11.2009, s. 235.

      (3)  EYVL L 317, 15.12.2000, s. 3.

      (4)  EUVL L 287, 28.10.2005, s. 4.

      (5)  EYVL L 314, 30.11.2001, s. 1 ja EYVL L 324, 7.12.2001, s. 1.

      (6)  EUVL L 109, 26.4.2007, s. 33.

      (7)  EYVL L 156, 29.5.1998, s. 108.

      (8)  EYVL L 317, 15.12.2000, s. 355.

      (9)  EYVL L 191, 7.7.1998, s. 53.

      (10)  EUVL L 83, 1.4.2003, s. 1.

      (11)  EUVL L 78, 19.3.2008, s. 1.

      (12)  Ks. EKR:ja koskeva tilintarkastustuomioistuimen vuosikertomus 2008, kohta 8.

      (13)  Ks. EKR:ja koskeva tilintarkastustuomioistuimen vuosikertomus 2008, kohta 2.

      (14)  Ks. EKR:ja koskeva tilintarkastustuomioistuimen vuosikertomus 2008, kohta 22.

      (15)  Ks. EKR:ja koskeva tilintarkastustuomioistuimen vuosikertomus 2008, kohta 29.

      (16)  Ks. EKR:ja koskeva tilintarkastustuomioistuimen vuosikertomus 2008, kaavio II, s. 266.

      (17)  Ks. EKR:ja koskeva tilintarkastustuomioistuimen vuosikertomus 2008, kohta 56.

      (18)  EUVL L 255, 26.9.2009, s. 98.

      (19)  Ks. 23. huhtikuuta 2009 annetun päätöslauselman 43 kohta.

      (20)  Ks. 23. huhtikuuta 2009 annetun päätöslauselman 53 kohta.

      (21)  Ks. EKR:ja koskeva tilintarkastustuomioistuimen vuosikertomus 2008, kohta 30.

      (22)  Ks. 23. huhtikuuta 2009 annetun päätöslauselman 61 kohta.

      (23)  EUVL L 88, 31.3.2009, s. 253.


title: 2010/465/EU: Neuvoston ja neuvostossa kokoontuneiden Euroopan unionin jäsenvaltioiden hallitusten edustajien päätös, annettu 24 päivänä kesäkuuta 2010 , Euroopan yhteisön ja sen jäsenvaltioiden sekä Amerikan yhdysvaltojen välisen lentoliikennesopimuksen muuttamista koskevan pöytäkirjan allekirjoittamisesta ja väliaikaisesta soveltamisesta

text:
               25.8.2010

               FI

               Euroopan unionin virallinen lehti

               L 223/1

         NEUVOSTON JA NEUVOSTOSSA KOKOONTUNEIDEN EUROOPAN UNIONIN JÄSENVALTIOIDEN HALLITUSTEN EDUSTAJIEN PÄÄTÖS,
   annettu 24 päivänä kesäkuuta 2010,
   Euroopan yhteisön ja sen jäsenvaltioiden sekä Amerikan yhdysvaltojen välisen lentoliikennesopimuksen muuttamista koskevan pöytäkirjan allekirjoittamisesta ja väliaikaisesta soveltamisesta
   (2010/465/EU)
   EUROOPAN UNIONIN NEUVOSTO JA NEUVOSTOSSA KOKOONTUNEET JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä 218 artiklan 5 kohdan ja 8 kohdan ensimmäisen alakohdan kanssa,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Amerikan yhdysvaltojen sekä Euroopan yhteisön ja sen jäsenvaltioiden välinen, 25 ja 30 päivänä huhtikuuta 2007 allekirjoitettu lentoliikennesopimus, jäljempänä ”sopimus”, velvoittaa molemmat sopimuspuolet aloittamaan toisen vaiheen neuvottelut.

               (2)

               Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on.

               (3)

               Komissio on neuvotellut unionin ja sen jäsenvaltioiden puolesta sopimuksen muuttamista koskevan pöytäkirjan, jäljempänä ”pöytäkirja”, mainitun sopimuksen 21 artiklan mukaisesti.

               (4)

               Pöytäkirja parafoitiin 25 päivänä maaliskuuta 2010.

               (5)

               Pöytäkirja on täysin unionin lainsäädännön ja erityisesti EU:n päästökauppajärjestelmän mukainen.

               (6)

               Unionin ja jäsenvaltioiden olisi allekirjoitettava komission neuvottelema pöytäkirja ja, sikäli kuin se on kansallisen lainsäädännön mukaan sallittua, sovellettava sitä väliaikaisesti sillä varauksella, että pöytäkirja mahdollisesti tehdään myöhemmin.

               (7)

               On tarpeen säätää menettelyistä, joiden mukaisesti voidaan tarvittaessa päättää pöytäkirjan väliaikaisen soveltamisen lopettamisesta ja sopimuksen, sellaisena kuin se on muutettuna pöytäkirjalla, 21 artiklan 5 kohdan mukaisten toimenpiteiden toteuttamisesta. On myös tarpeen säätää menettelyistä, joiden mukaisesti voidaan sopimuksen, sellaisena kuin se on muutettuna pöytäkirjalla, 6 a artiklan 2 kohdan mukaisesti keskeyttää lentoyhtiöiden vaatimustenmukaisuutta ja kansalaisuutta koskevien viranomaisselvitysten vastavuoroinen tunnustaminen ja panna sopimuksen, sellaisena kuin se on muutettuna pöytäkirjalla, 15 artiklan 5 kohdan mukaisesti täytäntöön sopimuksen tietyt määräykset, kuten ympäristömääräykset,

         OVAT HYVÄKSYNEET TÄMÄN PÄÄTÖKSEN:
   1 artikla
   Allekirjoittaminen ja väliaikainen soveltaminen
   1.   Hyväksytään Amerikan yhdysvaltojen sekä Euroopan yhteisön ja sen jäsenvaltioiden välisen lentoliikennesopimuksen muuttamista koskevan pöytäkirjan, jäljempänä ”pöytäkirja”, allekirjoittaminen unionin puolesta sillä varauksella, että mainittu sopimus tehdään.
   Pöytäkirjan teksti on liitetty tähän päätökseen.
   2.   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin puolesta sillä varauksella, että se tehdään.
   3.   Kunnes pöytäkirja tulee voimaan, unioni ja sen jäsenvaltiot soveltavat sitä väliaikaisesti, sikäli kuin se on kansallisen lainsäädännön mukaan sallittua, pöytäkirjan allekirjoituspäivästä alkaen.
   4.   Neuvosto tekee päätöksen pöytäkirjan väliaikaisen soveltamisen lopettamisesta ja tällaisesta päätöksestä ilmoittamisesta Amerikan yhdysvalloille pöytäkirjan 9 artiklan 2 kohdan mukaisesti sekä päätöksen tällaisen ilmoituksen peruuttamisesta unionin ja sen jäsenvaltioiden puolesta yksimielisesti perussopimuksen asiaan liittyvien määräysten mukaisesti.
   2 artikla
   Vastavuoroisen tunnustamisen keskeyttäminen
   Neuvosto tekee päätöksen lentoyhtiöiden vaatimustenmukaisuutta ja kansalaisuutta koskevien viranomaisselvitysten vastavuoroisen tunnustamisen keskeyttämisestä ja tällaisesta päätöksestä ilmoittamisesta Amerikan yhdysvalloille sopimuksen, sellaisena kuin se on muutettuna pöytäkirjalla, 6 a artiklan 2 kohdan mukaisesti unionin ja sen jäsenvaltioiden puolesta yksimielisesti perussopimuksen asiaan liittyvien määräysten mukaisesti.
   3 artikla
   Sekakomitea
   1.   Unionia ja sen jäsenvaltioita edustavat sopimuksen, sellaisena kuin se on muutettuna pöytäkirjalla, 18 artiklalla perustetussa sekakomiteassa komission ja jäsenvaltioiden edustajat.
   2.   Sellaisten unionin yksinomaiseen toimivaltaan kuuluvien asioiden osalta, jotka eivät edellytä päätöstä, jolla on oikeusvaikutuksia, unionin ja sen jäsenvaltioiden kannan sekakomiteassa hyväksyy komissio, ja kanta ilmoitetaan ennalta neuvostolle ja jäsenvaltioille.
   3.   Sellaisiin päätöksiin, jotka koskevat unionin toimivaltaan kuuluvia asioita, unionin ja sen jäsenvaltioiden kannan sekakomiteassa hyväksyy neuvosto, määräenemmistöllä komission ehdotuksesta, jolleivät perussopimuksessa määrätyt sovellettavat äänestysmenettelyt muuta edellytä.
   4.   Sellaisiin päätöksiin, jotka koskevat jäsenvaltioiden toimivaltaan kuuluvia asioita, unionin ja sen jäsenvaltioiden kannan sekakomiteassa hyväksyy neuvosto, yksimielisesti komission tai jonkin jäsenvaltion ehdotuksesta, jollei jokin jäsenvaltio ole ilmoittanut neuvoston pääsihteeristölle kuukauden kuluessa kyseisen kannan hyväksymisestä, että parlamentaarisen tarkasteluvarauman johdosta se voi hyväksyä sekakomitean päätöksen ainoastaan yhteisymmärryksessä lainsäädäntöelintensä kanssa.
   5.   Komissio esittää unionin ja sen jäsenvaltioiden kannan sekakomiteassa lukuun ottamatta jäsenvaltioiden yksinomaiseen toimivaltaan kuuluvia asioita, joita koskevan kannan esittää neuvoston puheenjohtajavaltio tai, jos neuvosto niin päättää, komissio.
   4 artikla
   Sopimuksen 21 artiklan 5 kohdan mukaiset päätökset
   Sopimuksen, sellaisena kuin se on muutettuna pöytäkirjalla, 21 artiklan 5 kohdan mukaisen päätöksen siitä, että toisen sopimuspuolen lentoyhtiöiden ei sallita liikennöidä lisävuoroja tai tulla uusille markkinoille sopimuksen nojalla, ja tällaisesta päätöksestä ilmoittamisesta Amerikan yhdysvalloille tai tällaisen päätöksen peruuttamiseen suostumisesta hyväksyy unionin ja sen jäsenvaltioiden puolesta neuvosto, yksimielisesti perussopimuksen asiaan liittyvien määräysten mukaisesti.
   5 artikla
   Ilmoittaminen komissiolle
   Jäsenvaltioiden on ilmoitettava viipymättä komissiolle kaikista pyynnöistä tai ilmoituksista, jotka ne ovat tehneet tai saaneet sopimuksen, sellaisena kuin se on muutettuna pöytäkirjalla, 15 artiklan mukaisesti.

      Tehty Luxemburgissa 24 päivänä kesäkuuta 2010.

            Neuvoston puolesta

            Puheenjohtaja

         J. BLANCO LÓPEZ

      Amerikan yhdysvaltojen sekä Euroopan yhteisön ja sen jäsenvaltioiden 25 ja 30 päivänä huhtikuuta 2007 allekirjoitetun lentoliikennesopimuksen muuttamista koskeva
      PÖYTÄKIRJA
      AMERIKAN YHDYSVALLAT, jäljempänä ’Yhdysvallat’,
      sekä
      BELGIAN KUNINGASKUNTA,
      BULGARIAN TASAVALTA,
      TŠEKIN TASAVALTA,
      TANSKAN KUNINGASKUNTA,
      SAKSAN LIITTOTASAVALTA,
      VIRON TASAVALTA,
      IRLANTI,
      HELLEENIEN TASAVALTA,
      ESPANJAN KUNINGASKUNTA,
      RANSKAN TASAVALTA,
      ITALIAN TASAVALTA,
      KYPROKSEN TASAVALTA,
      LATVIAN TASAVALTA,
      LIETTUAN TASAVALTA,
      LUXEMBURGIN SUURHERTTUAKUNTA,
      UNKARIN TASAVALTA,
      MALTA,
      ALANKOMAIDEN KUNINGASKUNTA,
      ITÄVALLAN TASAVALTA,
      PUOLAN TASAVALTA,
      PORTUGALIN TASAVALTA,
      ROMANIA,
      SLOVENIAN TASAVALTA,
      SLOVAKIAN TASAVALTA,
      SUOMEN TASAVALTA,
      RUOTSIN KUNINGASKUNTA ja
      ISON-BRITANNIAN JA POHJOIS-IRLANNIN YHDISTYNYT KUNINGASKUNTA,
      jotka ovat Euroopan unionista tehdyn sopimuksen ja Euroopan unionin toiminnasta tehdyn sopimuksen osapuolia ja Euroopan unionin jäsenvaltioita, jäljempänä ’jäsenvaltiot’,
      ja EUROOPAN UNIONI, jotka
      HALUAVAT Amerikan yhdysvaltojen sekä Euroopan yhteisön ja sen jäsenvaltioiden 25 ja 30 päivänä maaliskuuta 2007 allekirjoitetulla lentoliikennesopimuksella, jäljempänä ’sopimus’, luodun kehyksen pohjalta avata edelleen markkinoille pääsyä ja maksimoida kuluttajille, lentoyhtiöille, työntekijöille ja yhteisöille Atlantin molemmilla puolilla aiheutuvat hyödyt,
      TÄYTTÄVÄT sopimuksen 21 artiklassa asetetun velvoitteen neuvotella pikaisesti toisen vaiheen sopimus, jolla edistetään tämän tavoitteen saavuttamista,
      TUNNUSTAVAT, että Euroopan unionista tehdyn sopimuksen ja Euroopan yhteisön perustamissopimuksen muuttamisesta tehdyn Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja että mainitusta päivästä alkaen kaikkia sopimuksessa vahvistettuja Euroopan yhteisön oikeuksia ja velvollisuuksia ja kaikkia siinä olevia viittauksia Euroopan yhteisöön sovelletaan Euroopan unioniin,
      OVAT SOPINEET, ETTÄ SOPIMUSTA MUUTETAAN SEURAAVASTI:
      1 artikla
      Määritelmät
      Muutetaan sopimuksen 1 artikla seuraavasti:

                  1.

                  Lisätään 2 kohdan jälkeen uusi kohta seuraavasti:
                  ”2 a   ’kansalaisuuden selvittämisellä’ sen toteamista, että lentoyhtiö, joka haluaa tarjota lentoliikennepalveluja tämän sopimuksen nojalla, täyttää 4 artiklassa esitetyt omistusta, tosiasiallista määräysvaltaa ja päätoimipaikkaa koskevat vaatimukset;”

                  2.

                  Lisätään 3 kohdan jälkeen uusi kohta seuraavasti:
                  ”3 a   ’vaatimustenmukaisuuden selvittämisellä’ sen toteamista, että lentoyhtiöllä, joka haluaa tarjota lentoliikennepalveluja tämän sopimuksen nojalla, on riittävä vakavaraisuus ja riittävästi johtamisosaamista tällaisen liikenteen harjoittamiseen ja se pystyy noudattamaan tällaisen liikenteen harjoittamista sääteleviä lakeja, määräyksiä ja vaatimuksia;”

            2 artikla
      Lentoyhtiöiden vaatimustenmukaisuutta ja kansalaisuutta koskevien viranomaisselvitysten vastavuoroinen tunnustaminen
      Lisätään 6 artiklan jälkeen uusi 6 a artikla seuraavasti:

         ”6 a Artikla
         Lentoyhtiöiden vaatimustenmukaisuutta ja kansalaisuutta koskevien viranomaisselvitysten vastavuoroinen tunnustaminen
         1.   Saatuaan jonkin sopimuspuolen lentoyhtiöltä liikennöintilupaa koskevan hakemuksen 4 artiklan mukaisesti toisen sopimuspuolen ilmailuviranomaisten on tunnustettava ensin mainitun sopimuspuolen ilmailuviranomaisten kyseisestä lentoyhtiöstä tekemät vaatimustenmukaisuutta ja/tai kansalaisuutta koskevat selvitykset aivan kuin tällaiset selvitykset olisivat sen omien ilmailuviranomaisten tekemiä eivätkä ne saa tehdä asiassa muita lisäselvityksiä kuin jäljempänä a alakohdassa määrätään.

                     a)

                     Jos saatuaan lentoyhtiöltä liikennöintilupaa koskevan hakemuksen tai annettuaan tällaisen luvan vastaanottavan sopimuspuolen ilmailuviranomaisilla on erityinen syy epäillä, että toisen sopimuspuolen ilmailuviranomaisten tekemästä selvityksestä huolimatta tämän sopimuksen 4 artiklassa asianmukaisten lupien myöntämiselle asetettuja ehtoja ei ole noudatettu, niiden on viipymättä ilmoitettava asiasta toisen sopimuspuolen viranomaisille ja perusteltava epäilynsä. Tällaisessa tapauksessa kumpi tahansa sopimuspuoli voi pyytää neuvotteluja, joihin olisi osallistuttava asianomaisten ilmailuviranomaisten edustajia, ja/tai pyytää tämän epäilyn kannalta merkityksellisiä lisätietoja. Näihin pyyntöihin on vastattava mahdollisimman nopeasti. Jos asiassa ei löydetä ratkaisua, kumpi tahansa sopimuspuoli voi antaa sen sekakomitean ratkaistavaksi.

                     b)

                     Tämä artikla ei koske selvityksiä, jotka liittyvät turvallisuustodistuksiin tai -lupiin, turvajärjestelyihin tai vakuutusturvaan.

               2.   Kummankin sopimuspuolen on ilmoitettava etukäteen, jos mahdollista, tai mahdollisimman pian jälkikäteen toiselle sopimuspuolelle sekakomitean välityksellä kaikista merkittävistä muutoksista perusteisiin, joita se soveltaa edellä 1 kohdassa tarkoitettujen selvitysten tekemiseen. Jos vastaanottava sopimuspuoli pyytää neuvotteluja tällaisista muutoksista, ne on järjestettävä sekakomiteassa 30 päivän kuluessa pyynnön esittämisestä, elleivät sopimuspuolet muuta sovi. Jos vastaanottava sopimuspuoli katsoo tällaisten neuvottelujen jälkeen, etteivät toisen sopimuspuolen tarkistetut perusteet olisi riittäviä viranomaisselvitysten vastavuoroista tunnustamista varten, vastaanottava sopimuspuoli voi ilmoittaa toiselle sopimuspuolelle, että se keskeyttää tilapäisesti 1 kohdan soveltamisen. Vastaanottava sopimuspuoli voi lopettaa tällaisen keskeytyksen milloin tahansa. Asiasta on ilmoitettava sekakomitealle.”

      3 artikla
      Ympäristö
      Poistetaan sopimuksen 15 artikla kokonaisuudessaan ja korvataan se seuraavasti:

         ”15 artikla
         Ympäristö
         1.   Sopimuspuolet tunnustavat, että ympäristönsuojelu on tärkeä osatekijä kehitettäessä kansainvälistä ilmailupolitiikkaa ja pantaessa sitä täytäntöön ja että ympäristönsuojelutoimenpiteiden kustannuksia ja hyötyjä on syytä punnita huolellisesti, kun tällaista politiikkaa kehitetään ja tarvittaessa edistetään yhdessä maailmanlaajuisia ratkaisuja. Tämän mukaisesti sopimuspuolet aikovat toimia yhteistyössä rajoittaakseen tai vähentääkseen kansainvälisen ilmailun ympäristövaikutuksia taloudellisesti järkevällä tavalla.
         2.   Kun sopimuspuoli harkitsee alueellisella, kansallisella tai paikallisella tasolla ehdotettuja ympäristötoimenpiteitä, sen olisi arvioitava niiden mahdollisia kielteisiä vaikutuksia tähän sopimukseen sisältyvien oikeuksien käyttöön, ja jos tällaisia toimenpiteitä toteutetaan, sen olisi toteutettava asianmukaisia toimia tällaisten kielteisten vaikutusten lieventämiseksi. Kummankin sopimuspuolen on toisen sopimuspuolen pyynnöstä toimitettava kuvaus tällaisesta arvioinnista ja lieventävistä toimista.
         3.   Ympäristönsuojelutoimenpiteitä käyttöön otettaessa on noudatettava yleissopimuksen liitteissä olevia Kansainvälisen siviili-ilmailujärjestön hyväksymiä ilmailualan ympäristömääräyksiä, ellei eroavuuksista ole ilmoitettu. Sopimuspuolten on sovellettava kaikkia sellaisia ympäristönsuojelutoimenpiteitä, jotka vaikuttavat tämän sopimuksen soveltamisalaan kuuluviin lentoliikennepalveluihin, tämän sopimuksen 2 artiklan ja 3 artiklan 4 kohdan mukaisesti.
         4.   Sopimuspuolet vahvistavat jäsenvaltioiden ja Yhdysvaltojen sitoutumisen tasapainotetun toimintamallin periaatteen soveltamiseen.
         5.   Seuraavia määräyksiä sovelletaan uusien pakollisten meluun perustuvien toimintarajoitusten asettamiseen lentoasemilla, joilla on kalenterivuodessa yli 50 000 siviilikäytössä olevien ääntä hitaammin lentävien suihkukoneiden operaatiota:

                     a)

                     Sopimuspuolen vastuuviranomaisten on annettava mahdollisuus asianomaisten osapuolten näkemysten huomioon ottamiseen päätöksentekoprosessissa.

                     b)

                     Ilmoitus uuden toimintarajoituksen käyttöön ottamisesta on tehtävä toiselle sopimuspuolelle vähintään 150 päivää ennen kyseisen toimintarajoituksen voimaantuloa. Kyseiselle toiselle sopimuspuolelle on pyynnöstä toimitettava viipymättä kirjallinen raportti, jossa selostetaan toimintarajoituksen käyttöön ottamisen syyt, lentoasemalle asetettu ympäristötavoite ja tämän tavoitteen saavuttamiseksi harkitut toimenpiteet. Raporttiin on sisällyttävä arviointi harkittujen toimenpiteiden todennäköisistä kustannuksista ja hyödyistä.

                     c)

                     Toimintarajoitusten on oltava i) syrjimättömiä, ii) ainoastaan niin rajoittavia kuin on tarpeen tietylle lentoasemalle asetetun ympäristötavoitteen saavuttamiseksi ja iii) muita kuin mielivaltaisia.

               6.   Sopimuspuolet hyväksyvät asiantuntijoiden välisen tietojenvaihdon ja säännöllisen vuoropuhelun ja edistävät sitä, etenkin olemassa olevien viestintäkanavien kautta, yhteistyön tiivistämiseksi sovellettavien lakien ja määräysten kanssa yhteensopivalla tavalla, jotta kansainvälisen ilmailun ympäristövaikutuksiin voidaan puuttua ja löytää lieventäviä ratkaisuja, kuten:

                     a)

                     ympäristöä vähemmän kuormittavaa ilmailuteknologiaa koskeva tutkimus ja kehittäminen;

                     b)

                     ilmailupäästöjen vaikutuksia koskevan tieteellisen tietämyksen parantaminen poliittisten päätösten tueksi;

                     c)

                     ilmaliikenteen hallintaa koskevat innovaatiot, joilla pyritään vähentämään ilmailun ympäristövaikutuksia;

                     d)

                     kestäviä vaihtoehtoisia lentopolttoaineita koskeva tutkimus ja kehittäminen; ja

                     e)

                     ongelmia ja vaihtoehtoja koskeva näkemysten vaihto ilmailun ympäristövaikutuksia käsittelevillä kansainvälisillä foorumeilla ja tarvittaessa kantojen yhteensovittaminen.

               7.   Sekakomitean on sopimuspuolten pyynnöstä ja asiantuntijoiden avustamana laadittava suosituksia, joissa käsitellään sopimuspuolten toteuttamien ilmailun päästöihin liittyvien markkinapohjaisten toimenpiteiden mahdollista päällekkäisyyttä ja keskinäistä johdonmukaisuutta, jotta voidaan välttää kaksinkertaisia toimenpiteitä ja kustannuksia ja keventää lentoyhtiöiden hallintotaakkaa siinä määrin kuin se on mahdollista. Tällaisten suositusten täytäntöönpano edellyttää kummankin sopimuspuolen vaatimusten mukaista sisäistä hyväksyntää tai ratifiointia.
         8.   Jos sopimuspuoli katsoo, että ilmailualan ympäristönsuojeluun liittyvä asia, ehdotetut uudet toimenpiteet mukaan luettuina, vaikuttaa tämän sopimuksen soveltamiseen tai täytäntöönpanoon, se voi pyytää sekakomitean koollekutsumista 18 artiklan mukaisesti käsittelemään asiaa ja kehittämään asianmukaisia ratkaisumalleja perustelluiksi katsottuihin huolenaiheisiin.”

      4 artikla
      Sosiaalinen ulottuvuus
      Lisätään 17 artiklan jälkeen uusi 17 a artikla seuraavasti:

         ”17 a artikla
         Sosiaalinen ulottuvuus
         1.   Sopimuspuolet tunnustavat sopimuksen sosiaalisen ulottuvuuden tärkeyden sekä hyödyt, joita aiheutuu, kun avoimiin markkinoihin yhdistyvät korkeat sosiaalistandardit. Sopimuksen luomien mahdollisuuksien tarkoituksena ei ole heikentää sopimuspuolten lakeihin sisältyviä työnormeja tai työntekoon liittyviä oikeuksia ja periaatteita.
         2.   Edellä 1 kohdan periaatteiden on ohjattava sopimuspuolia niiden pannessa sopimusta täytäntöön; tähän sisältyy sopimuksen sosiaalisten vaikutusten säännöllinen käsittely sekakomiteassa 18 artiklan mukaisesti sekä asianmukaisten ratkaisumallien kehittäminen perusteltuihin huolenaiheisiin.”

      5 artikla
      Sekakomitea
      Poistetaan sopimuksen 18 artiklan 3, 4 ja 5 kohta kokonaisuudessaan ja korvataan ne seuraavasti:

         ”3.   Sekakomitea tarkastelee tarvittaessa sopimuksen täytäntöönpanoa kokonaisuutena, mukaan lukien lentoliikennealan infrastruktuurirajoitusten vaikutukset 3 artiklassa määriteltyjen oikeuksien käyttöön, 9 artiklan mukaisesti toteutettujen turvatoimien vaikutukset, vaikutukset kilpailuedellytyksiin, myös tietokonepohjaisten paikanvarausjärjestelmien osalta, sekä sopimuksen täytäntöönpanoon liittyvät mahdolliset sosiaaliset vaikutukset. Sekakomitea käsittelee myös jatkuvasti yksittäisiä kysymyksiä tai ehdotuksia, joiden kumpi tahansa sopimuspuoli katsoo vaikuttavan tai voivan vaikuttaa sopimuksen nojalla harjoitettavaan liikenteeseen, kuten ristiriitaisia viranomaisvaatimuksia.
         4.   Sekakomitea kehittää myös yhteistyötä

                     a)

                     käsittelemällä sopimuksen mahdollisia kehittämiskohteita, myös suosittelemalla muutoksia sopimukseen;

                     b)

                     käsittelemällä sopimuksen täytäntöönpanosta aiheutuvia sosiaalisia vaikutuksia ja kehittämällä asianmukaisia ratkaisuja perustelluiksi katsottuihin huolenaiheisiin;

                     c)

                     ylläpitämällä luetteloa kysymyksistä, jotka koskevat kumman tahansa sopimuspuolen sekakomiteassa esille ottamia valtion avustuksia tai tukia;

                     d)

                     tekemällä yksimielisesti päätöksiä 11 artiklan 6 kohdan soveltamiseen liittyvistä kysymyksistä;

                     e)

                     kehittämällä sopimuspuolten pyynnöstä järjestelyjä viranomaisselvitysten vastavuoroista tunnustamista varten;

                     f)

                     edistämällä yhteistyötä sopimuspuolten asianomaisten viranomaisten välillä niiden ilmaliikenteen hallintajärjestelmien kehittämiseksi siten, että näiden järjestelmien yhteentoimivuus ja yhteensopivuus on mahdollisimman hyvä, sekä kustannusten pienentämiseksi ja järjestelmien turvallisuuden, kapasiteetin ja ympäristönsuojelullisen tason parantamiseksi;

                     g)

                     edistämällä yhteisiä hankkeita ja aloitteita koskevien ehdotusten kehittämistä lentoturvallisuuden alalla, myös kolmansien maiden kanssa;

                     h)

                     edistämällä jatkuvaa tiivistä yhteistyötä ilmailun turvaamisesta vastaavien sopimuspuolten asianomaisten viranomaisten välillä, mukaan luettuina aloitteet sellaisten turvamenettelyjen kehittämiseksi, joilla sujuvoitetaan matkustajien ja rahdin liikkumista turvallisuutta vaarantamatta;

                     i)

                     tarkastelemalla, voivatko sopimuspuolten lait, määräykset ja käytännöt yleissopimuksen liitteen 9 (Lentoliikenteen sujuvuuden edistäminen) soveltamisalaan kuuluvilla aloilla vaikuttaa tästä sopimuksesta johtuvien oikeuksien käyttöön;

                     j)

                     edistämällä asiantuntijatason tietojenvaihtoa uusista lainsäädäntöaloitteista ja lainsäädännön kehittymisestä, mukaan luettuna lentoturvallisuus, ilmailun turvaaminen, ympäristö, lentoliikennealan infrastruktuuri (mukaan luettuina lähtö- ja saapumisajat) sekä kuluttajansuoja;

                     k)

                     edistämällä tarvittaessa neuvonpitoa lentoliikennekysymyksissä, joita käsitellään kansainvälisissä järjestöissä ja kolmansien maiden kanssa, mukaan lukien mahdollisuus hyväksyä yhteinen lähestymistapa; ja

                     l)

                     tekemällä yksimielisesti liitteessä 4 olevan 1 artiklan 3 kohdassa ja liitteessä 4 olevan 2 artiklan 3 kohdassa tarkoitettuja päätöksiä.

               5.   Sopimuspuolten yhteisenä tavoitteena on maksimoida hyödyt kuluttajille, lentoyhtiöille, työntekijöille ja yhteisöille Atlantin molemmin puolin ulottamalla tämä sopimus koskemaan kolmansia maita. Tätä varten sekakomitea tarkastelee tarvittaessa edellytyksiä ja menettelyjä, mukaan lukien tämän sopimuksen tarvittavat muutokset, jotka olisivat tarpeen muiden kolmansien maiden sopimukseen liittymistä varten.”

      6 artikla
      Mahdollisuuksien laajentaminen edelleen
      Poistetaan sopimuksen 21 artikla kokonaisuudessaan ja korvataan se seuraavasti:

         ”21 artikla
         Mahdollisuuksien laajentaminen edelleen
         1.   Sopimuspuolet sitoutuvat yhteiseen tavoitteeseen poistaa markkinoille pääsyn esteet, jotta voidaan maksimoida kuluttajille, lentoyhtiöille, työntekijöille ja yhteisöille Atlantin molemmin puolin aiheutuvat hyödyt, muun muassa parantamalla lentoyhtiöidensä pääsyä maailmanlaajuisille pääomamarkkinoille maailmanlaajuisen ilmailualan realiteettien ottamiseksi paremmin huomioon, vahvistamalla transatlanttista lentoliikennejärjestelmää ja luomalla puitteet, joilla kannustetaan muita maita avaamaan omat lentoliikennemarkkinansa.
         2.   Edellä 1 kohdassa esitetyn yhteisen tavoitteen mukaisesti ja täyttäessään 18 artiklan mukaisen velvollisuutensa valvoa sopimuksen täytäntöönpanoa sekakomitea arvioi vuosittain kehitystä myös tässä artiklassa tarkoitettujen lainsäädännön muutosten osalta. Sekakomitea kehittää tähän liittyvän yhteistyöprosessin, johon sisältyy asianmukaisten suositusten antaminen sopimuspuolille. Euroopan unioni ja sen jäsenvaltiot sallivat lentoyhtiöidensä osake-enemmistön ja tosiasiallisen määräysvallan olevan Yhdysvaltojen tai sen kansalaisten hallussa vastavuoroisesti, kun sekakomitea on vahvistanut, että Yhdysvaltojen lait ja määräykset sallivat sen lentoyhtiöiden osake-enemmistön ja tosiasiallisen määräysvallan olevan jäsenvaltioiden tai niiden kansalaisten hallussa.
         3.   Kun sekakomitea on antanut 18 artiklan 6 kohdan mukaisesti kirjallisen vahvistuksen siitä, että molempien sopimuspuolten lait ja määräykset sallivat sopimuspuolen lentoyhtiöiden osake-enemmistön ja tosiasiallisen määräysvallan olevan toisen sopimuspuolen tai sen kansalaisten hallussa:

                     a)

                     Sopimuksen liitteessä 1 oleva 3 jakso lakkaa olemasta voimassa;

                     b)

                     Yhdysvaltojen lentoyhtiöillä on oikeus harjoittaa matkustaja- ja yhdistelmäreittiliikennettä Euroopan unionissa ja sen jäsenvaltioissa ja viidessä maassa sijaitsevien paikkojen välillä kulkematta Yhdysvaltojen alueella olevan paikan kautta. Sekakomitea määrittää nämä maat vuoden kuluessa tämän pöytäkirjan allekirjoittamisesta. Sekakomitea voi muuttaa näiden maiden luetteloa tai lisätä maiden määrää; ja

                     c)

                     Sopimuksen liitteessä 4 olevan 2 artiklan teksti (Kolmansien maiden lentoyhtiöiden omistusoikeudet ja määräysvalta) lakkaa olemasta voimassa ja sopimuksen liitteen 6 teksti tulee voimaan sen sijasta Yhdysvaltojen tai sen kansalaisten omistuksessa tai määräysvallassa olevien kolmansien maiden lentoyhtiöiden osalta.

               4.   Kun sekakomitea on antanut 18 artiklan 6 kohdan mukaisesti kirjallisen vahvistuksen siitä, että Euroopan unionin ja sen jäsenvaltioiden laeissa ja määräyksissä, jotka koskevat meluun perustuvien toimintarajoitusten asettamista lentoasemilla, joilla on vuodessa yli 50 000 siviilikäytössä olevien ääntä hitaammin lentävien suihkukoneiden operaatiota, säädetään, että Euroopan komissiolla on oikeus arvioida prosessi ennen tällaisten toimenpiteiden hyväksymistä ja, jos komissio katsoo, ettei asianmukaisia menettelyjä ole noudatettu sovellettavien velvoitteiden mukaisesti, ryhtyä tällaisessa tapauksessa asianmukaisiin oikeudellisiin toimiin kyseisten toimenpiteiden osalta ennen niiden hyväksymistä:

                     a)

                     Euroopan unionin lentoyhtiöillä on oikeus harjoittaa matkustaja- ja yhdistelmäreittiliikennettä Yhdysvalloissa ja viidessä muussa maassa sijaitsevien paikkojen välillä kulkematta Euroopan unionin ja sen jäsenvaltioiden alueella olevan paikan kautta. Sekakomitea määrittää nämä maat vuoden kuluessa tämän pöytäkirjan allekirjoittamisesta. Sekakomitea voi muuttaa näiden maiden luetteloa tai lisätä maiden määrää; ja

                     b)

                     Sopimuksen liitteessä 4 olevan 2 artiklan teksti (Kolmansien maiden lentoyhtiöiden omistusoikeudet ja määräysvalta) lakkaa olemasta voimassa ja sopimuksen liitteen 6 teksti tulee voimaan sen sijasta jäsenvaltioiden tai niiden kansalaisten omistuksessa tai määräysvallassa olevien kolmansien maiden lentoyhtiöiden osalta.

               5.   Kun sekakomitea on antanut kirjallisen vahvistuksen siitä, että sopimuspuoli on täyttänyt kyseiseen sopimuspuoleen sovellettavat 3 ja 4 kohdan ehdot, kyseinen sopimuspuoli voi pyytää korkean tason neuvotteluja tämän artiklan täytäntöönpanosta. Neuvottelut on aloitettava 60 päivän kuluessa pyynnön esittämisestä, elleivät sopimuspuolet muuta sovi. Sopimuspuolten on pyrittävä kaikin tavoin ratkaisemaan asiat, joiden osalta neuvotteluja on pyydetty. Jos neuvotteluja pyytänyt sopimuspuoli ei ole tyytyväinen neuvottelujen tulokseen, kyseinen sopimuspuoli voi ilmoittaa kirjallisesti diplomaattiteitse päätöksestään, ettei yksikään toisen sopimuspuolen lentoyhtiö voi liikennöidä lisävuoroja tai tulla uusille markkinoille tämän sopimuksen nojalla. Tällainen päätös tulee voimaan 60 päivän kuluttua sen ilmoittamispäivästä. Toinen sopimuspuoli voi tämän ajan kuluessa päättää, ettei yksikään ensimmäisen sopimuspuolen lentoyhtiö voi liikennöidä lisävuoroja tai tulla uusille markkinoille tämän sopimuksen nojalla. Tällainen päätös tulee voimaan samana päivänä kuin ensimmäisen sopimuspuolen päätös. Tällainen sopimuspuolen tekemä päätös voidaan perua sopimuspuolten sopimuksella, joka on vahvistettava kirjallisesti sekakomiteassa.”

      7 artikla
      Yhdysvaltojen hallituksen liikennealan hankintamenettelyt
      Poistetaan sopimuksen liite 3 kokonaisuudessaan ja korvataan se seuraavasti:

            ”LIITE 3
            Yhdysvaltojen hallituksen liikennealan hankintamenettelyt
            Yhteisön lentoyhtiöillä on oikeus kuljettaa matkustajia ja rahtia reitti- ja tilauslennoilla, joiden osalta Yhdysvaltojen muu kuin puolustushallinnon alan ministeriö, virasto tai muu hallintoelin:

                        1)

                        hankkii kuljetuksen itseään varten tai toteuttaa järjestelyä, jonka mukaisesti hallitus maksaa kuljetuksen tai maksu suoritetaan hallituksen käyttöön osoitetuista määrärahoista, tai

                        2)

                        järjestää kuljetuksen toiseen maahan tai toisen maan puolesta tai kansainvälisen tai muun järjestön puolesta korvauksetta,

                  ja kyseinen kuljetus tapahtuu:

                        a)

                        minkä tahansa Yhdysvalloissa sijaitsevan kohteen ja minkä tahansa Yhdysvaltojen ulkopuolella sijaitsevan kohteen välillä siinä määrin kuin tällainen kuljetus on sallittu 3 artiklan 1 kohdan c alakohdan nojalla, lukuun ottamatta – sellaisten matkustajien osalta, jotka voivat matkustaa kaupunkiparia koskevaan sopimushintaan – kohteita, joiden välillä on voimassa kaupunkiparia koskeva sopimushinta; tai

                        b)

                        minkä tahansa kahden kohteen välillä Yhdysvaltojen ulkopuolella.

                  Tätä liitettä ei sovelleta puolustusministerin tai jostakin puolustushaarasta vastaavan ministerin hankkimaan tai rahoittamaan kuljetukseen.”

      8 artikla
      Liitteet
      Tämän pöytäkirjan lisäyksen teksti liitetään sopimukseen sen liitteeksi 6.
      9 artikla
      Väliaikainen soveltaminen
      1.   Sopimuspuolet soveltavat tätä pöytäkirjaa väliaikaisesti, siinä määrin kuin se on mahdollista sovellettavan kansallisen lainsäädännön nojalla, pöytäkirjan allekirjoituspäivästä sen voimaantuloon asti.
      2.   Kumpikin sopimuspuoli voi milloin tahansa ilmoittaa kirjallisesti diplomaattiteitse toiselle sopimuspuolelle päätöksestä, jonka mukaan se ei enää aio soveltaa tätä pöytäkirjaa. Tällaisessa tapauksessa tämän pöytäkirjan soveltaminen päättyy keskiyöllä (GMT) sen Kansainvälisen ilmakuljetusliiton (IATA) liikennekauden päättyessä, joka oli käynnissä vuoden kuluttua kirjallisen ilmoituksen päiväyksestä, jollei ilmoitusta peruuteta sopimuspuolten sopimuksella ennen mainitun määräajan päättymistä. Jos sopimuksen väliaikainen soveltaminen lakkaa sopimuksen 25 artiklan 2 kohdan mukaisesti, myös tämän pöytäkirjan soveltaminen lakkaa samanaikaisesti.
      10 artikla
      Voimaantulo
      Tämä pöytäkirja tulee voimaan myöhäisempänä seuraavista ajankohdista:

                  1.

                  sopimuksen voimaantulopäivänä; tai

                  2.

                  kuukauden kuluttua viimeisimmän sellaisen diplomaattisen nootin päiväyksestä, jolla sopimuspuolet vahvistavat, että kaikki tämän pöytäkirjan voimaantulon edellyttämät tarvittavat menettelyt on saatettu päätökseen.

            Tätä noottienvaihtoa varten Euroopan unionille ja sen jäsenvaltioille osoitetut diplomaattiset nootit on toimitettava Euroopan unionille, tai, tapauksen mukaan, Euroopan unionin ja sen jäsenvaltioiden puolesta nootit toimittaa Euroopan unioni. Euroopan unionin ja sen jäsenvaltioiden nootin tai noottien on sisällettävä kunkin jäsenvaltion tiedonanto, jossa vahvistetaan, että jäsenvaltio on saattanut päätökseen tämän pöytäkirjan voimaantulon edellyttämät menettelyt.

         TÄMÄN VAKUUDEKSI alla mainitut täysivaltaiset edustajat ovat allekirjoittaneet tämän sopimuksen.
         Съставено в Люксембург на двадесет и четвърти юни две хиляди и десета година.
         Hecho en Luxemburgo, el veinticuatro de junio de dos mil diez.
         V Lucemburku dne dvacátého čtvrtého června dva tisíce deset.
         Udfærdiget i Luxembourg den fireogtyvende juni to tusind og ti.
         Geschehen zu Luxemburg am vierundzwanzigsten Juni zweitausendzehn.
         Kahe tuhande kümnenda aasta juunikuu kahekümne neljandal päeval Luxembourgis.
         'Εγινε στo Λουξεμβούργο, στις είκοσι τέσσερις Ιουνίου δύο χιλιάδες δέκα.
         Done at Luxembourg on the twenty-fourth day of June in the year two thousand and ten.
         Fait à Luxembourg, le vingt-quatre juin deux mille dix.
         Fatto a Lussemburgo, addì ventiquattro giugno duemiladieci.
         Luksemburgā, divi tūkstoši desmitā gada divdesmit ceturtajā jūnijā.
         Priimta du tūkstančiai dešimtų metų birželio dvidešimt ketvirtą dieną Liuksemburge.
         Kelt Luxembourgban, a kétezer-tizedik év június havának huszonnegyedik napján.
         Magħmul fil-Lussemburgu, fl-erbgħa u għoxrin jum ta' Ġunju tas-sena elfejn u għaxra.
         Gedaan te Luxemburg, de vierentwintigste juni tweeduizend tien.
         Sporządzono w Luksemburgu dnia dwudziestego czwartego czerwca roku dwa tysiące dziesiątego.
         Feito no Luxemburgo, em vinte e quatro de Junho de dois mil e dez.
         Întocmit la Luxemburg, la douăzeci și patru iunie două mii zece.
         V Luxemburgu dňa dvadsiateho štvrtého júna dvetisícdesať.
         V Luxembourgu, dne štiriindvajsetega junija leta dva tisoč deset.
         Tehty Luxemburgissa kahdentenakymmenentenäneljäntenä päivänä kesäkuuta vuonna kaksituhattakymmenen.
         Som skedde i Luxemburg den tjugofjärde juni tjugohundratio.

            За Репyблика Бългaрия

            Voor het Koninkrijk België
            Pour le Royaume de Belgique
            Für das Königreich Belgien

            Deze handtekening verbindt eveneens het Vlaamse Gewest, het Waalse Gewest en het Brussels Hoofdstedelijk Gewest.
            Cette signature engage également la Région wallonne, la Région flamande et la Région de Bruxelles-Capitale.
            Diese Unterschrift bindet zugleich die Wallonische Region, die Flämische Region und die Region Brüssel-Hauptstadt.

            Za Českou republiku

            På Kongeriget Danmarks vegne

            Für die Bundesrepublik Deutschland

            Eesti Vabariigi nimel

            Για την Ελληνική Δημοκρατία

            Por el Reino de España

            Pour la République française

            Thar cheann Na hÉireann
            For Ireland

            Per la Repubblica italiana

            Για την Κυπριακή Δημοκρατία

            Latvijas Republikas vārdā

            Lietuvos Respublikos vardu

            Pour le Grand-Duché de Luxembourg

            A Magyar Köztársaság részéről

            Għal Malta

            Voor het Koninkrijk der Nederlanden

            Für die Republik Österreich

            W imieniu Rzeczypospolitej Polskiej

            Pela República Portuguesa

            Pentru România

            Za Republiko Slovenijo

            Za Slovenskύ republiku

            Suomen tasavallan puolesta

            För Konungariket Sverige

            For the United Kingdom of Great Britain and Northern Ireland

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l’Union européenne
            Per l’Unione europea
            Eiropas Savienības vārdā
            Europos Sajungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Eurόpsku úniu
            Za Evropsko unijo
            Euroopan unionin puolesta
            För Europeiska unionen

            For the United States of America

         Pöytäkirjan Lisäys

            LIITE 6

               Kolmansien maiden lentoyhtiöiden omistusoikeudet ja määräysvalta

                        1.

                        Kumpikaan sopimuspuoli ei saa käyttää kolmannen maan kanssa tehtyihin lentoliikennejärjestelyihin perustuvia oikeuksia kyseisen kolmannen maan lentoyhtiöiden liikennöintilupien tai muiden lupien epäämiseksi, peruuttamiseksi kokonaan tai tilapäisesti tai niiden rajoittamiseksi sillä perusteella, että kyseisen lentoyhtiön huomattava omistusosuus kuuluu toiselle sopimuspuolelle, sen kansalaisille tai molemmille.

                        2.

                        Yhdysvallat ei saa käyttää lentoliikennejärjestelyihin perustuvia oikeuksia Liechtensteinin ruhtinaskunnan, Sveitsin valaliiton, tämän sopimuksen allekirjoituspäivänä ECAA:n kuuluvan valtion eikä sellaisen Afrikan maan, joka soveltaa Yhdysvaltojen kanssa tehtyjä Open Skies -lentoliikennesopimuksia sopimuksen allekirjoituspäivänä, lentoyhtiön liikennöintilupien tai muiden lupien epäämiseksi, peruuttamiseksi kokonaan tai tilapäisesti tai niiden rajoittamiseksi sillä perusteella, että kyseisen lentoyhtiön tosiasiallinen määräysvalta kuuluu jäsenvaltiolle tai jäsenvaltioille tai niiden kansalaisille tai molemmille.

                        3.

                        Kumpikaan sopimuspuoli ei saa käyttää kolmannen maan kanssa tehtyihin lentoliikennejärjestelyihin perustuvia oikeuksia kyseisen kolmannen maan lentoyhtiöiden liikennöintilupien tai muiden lupien epäämiseksi, peruuttamiseksi kokonaan tai tilapäisesti tai niiden rajoittamiseksi sillä perusteella, että kyseisen lentoyhtiön tosiasiallinen määräysvalta kuuluu toiselle sopimuspuolelle, sen kansalaisille tai molemmille, sillä edellytyksellä, että kyseinen kolmas maa on luonut lentoliikennealalla hyvät yhteistyösuhteet molempiin sopimuspuoliin.

                        4.

                        Sekakomitea ylläpitää luetteloa kolmansista maista, joiden molemmat sopimuspuolet katsovat luoneen hyvät yhteistyösuhteet lentoliikenteen alalla.

         Yhteinen julistus
         Yhdysvaltojen sekä Euroopan unionin ja sen jäsenvaltioiden edustajat vahvistivat, että Brysselissä 25 päivänä maaliskuuta 2010 parafoitu Amerikan yhdysvaltojen sekä Euroopan yhteisön ja sen jäsenvaltioiden välisen lentoliikennesopimuksen muuttamista koskeva pöytäkirja on määrä saattaa todistusvoimaiseksi muilla kielillä siten kuin määrätään joko kirjeenvaihdolla ennen pöytäkirjan allekirjoittamista tai sekakomitean päätöksellä pöytäkirjan allekirjoittamisen jälkeen.
         Tämä yhteinen julistus on pöytäkirjan erottamaton osa.

               Yhdysvaltojen puolesta:
               John BYERLY (allekirjoitus)
               25 päivänä maaliskuuta 2010

               Euroopan unionin ja sen jäsenvaltioiden puolesta:
               Daniel CALLEJA (allekirjoitus)
               25 päivänä maaliskuuta 2010

         NEUVOTTELUMUISTIO

                     1.

                     Euroopan unionia ja sen jäsenvaltioita ja Amerikan yhdysvaltoja edustavat valtuuskunnat kokoontuivat Brysselissä 23–25 päivänä maaliskuuta 2010 saattaakseen päätökseen neuvottelut toisen vaiheen lentoliikennesopimuksesta. Valtuuskuntien osallistujaluettelot ovat lisäyksessä A.

                     2.

                     Valtuuskunnat pääsivät alustavaan yhteisymmärrykseen Amerikan yhdysvaltojen sekä Euroopan yhteisön ja sen jäsenvaltioiden 25 ja 30 päivänä huhtikuuta 2007 allekirjoitetun lentoliikennesopimuksen muuttamista koskevasta pöytäkirjasta ja parafoivat sen tekstin (jäljempänä ’pöytäkirja’, esitetty liitteenä lisäyksessä B). Valtuuskunnat aikovat toimittaa pöytäkirjaluonnoksen viranomaistensa hyväksyttäväksi, jotta pöytäkirja voisi tulla voimaan lähitulevaisuudessa.

                     3.

                     Tässä muistiossa olevat viittaukset sopimukseen ja sen artikloihin, kohtiin ja liitteisiin viittaavat sopimukseen sellaisena kuin se on muutettuna pöytäkirjalla.

                     4.

                     EU:n valtuuskunta vahvisti, että Euroopan unionista tehdyn sopimuksen ja Euroopan yhteisön perustamissopimuksen muuttamisesta tehdyn Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön ja on sen seuraaja ja että mainitusta päivästä alkaen kaikki sopimuksessa vahvistetut Euroopan yhteisön oikeudet ja velvollisuudet ja kaikki siinä olevat viittaukset Euroopan yhteisöön viittaavat Euroopan unioniin.

                     5.

                     Valtuuskunnat vahvistivat, että uudessa 6 a artiklassa vahvistettujen vaatimustenmukaisuutta ja kansalaisuutta koskevien viranomaisselvitysten vastavuoroiseen tunnustamiseen liittyvien menettelyjen ei ole tarkoitus muuttaa sellaisten lakien ja määräysten mukaisia vaatimuksia, joita sopimuspuolet tavanomaisesti soveltavat sopimuksen 4 artiklassa tarkoitetun kansainvälisen lentoliikenteen harjoittamiseen.

                     6.

                     Valtuuskunnat ilmaisivat 9 artiklan osalta toiveensa tiivistää EU:n ja Yhdysvaltojen yhteistyötä ilmailun turvaamisen alalla, jotta sopimuspuolet voisivat, aina kun se on mahdollista, saavuttaa mahdollisimman suuren luottamuksen toistensa sovellettavien lakien ja määräysten mukaisiin turvatoimenpiteisiin tällaisten toimenpiteiden tarpeettoman päällekkäisyyden vähentämiseksi.

                     7.

                     Valtuuskunnat totesivat, että turvatoimenpiteitä koskevaan yhteistyöhön odotetaan sisältyvän säännöllisiä neuvotteluja voimassa oleviin vaatimuksiin tehtävistä muutoksista, mahdollisuuksien mukaan ennen niiden toteuttamista; lentoasemien arviointitoimien ja, mikäli mahdollista ja asianmukaista, lentoyhtiöissä tehtävien tarkastusten tiivis koordinointi; sekä tiedonvaihto uusista turvateknologioista ja -menettelyistä.

                     8.

                     Valtuuskunnat totesivat, että käytettävissä olevien resurssien tehokkaan käytön edistämiseksi, turvallisuuden parantamiseksi ja lentoliikenteen sujuvuuden edistämiseksi uusiin uhkiin on hyödyllistä vastata nopeasti ja koordinoidusti, mikäli mahdollista.

                     9.

                     Molemmat valtuuskunnat totesivat, että tämä pöytäkirja ei vaikuta jonkin jäsenvaltion ja Yhdysvaltojen välillä voimassa olevien tulojen ja pääoman kaksinkertaisen verotuksen välttämistä koskevien yleissopimusten määräyksiin.

                     10.

                     EU:n valtuuskunta totesi 15 artiklan 7 kohdan osalta, että tällä alalla toteutettavissa toimissa odotetaan käsiteltävän muun muassa seuraavia kysymyksiä: sopimuspuolten toimenpiteiden ympäristötehokkuus ja tekninen luotettavuus, tarve välttää kilpailun vääristymiä ja hiilivuotoja sekä tarvittaessa se, olisiko tällaiset toimenpiteet linkitettävä toisiinsa tai yhdistettävä kokonaan ja millä tavoin. Yhdysvaltojen valtuuskunta totesi, että se odottaa laadittavien suositusten koskevan muun muassa yhdenmukaisuutta Chicagon yleissopimuksen kanssa ja sopimuksen tavoitteiden edistämistä.

                     11.

                     Molemmat valtuuskunnat korostivat, että mikään osa sopimuksesta ei vaikuta millään tavalla kummankaan oikeudelliseen asemaan ja toimintapoliittiseen kantaan erilaisissa ilmailuun liittyvissä ympäristökysymyksissä.

                     12.

                     Yhteisten ympäristötavoitteiden tunnustamiseksi valtuuskunnat laativat ympäristöalan yhteistyötä koskevan yhteisen lausuman, joka on liitetty tämän neuvottelumuistion lisäykseksi C.

                     13.

                     EU:n valtuuskunta toisti, että EU:n aikoo jatkossakin toimia ilmastonmuutosta koskevan Yhdistyneiden Kansakuntien puitesopimuksen kautta maailmanlaajuisten päästönvähennystavoitteiden asettamiseksi lentoliikenteelle.

                     14.

                     Yhdysvaltojen ja EU:n valtuuskunnat toistivat, että Yhdysvallat ja EU aikovat toimia Kansainvälisen siviili-ilmailujärjestön (ICAO) kautta kansainvälisen ilmailun kasvihuonekaasupäästöjen rajoittamiseksi. Molemmat valtuuskunnat panivat myös merkille toimialan toimet tämän prosessin tukemiseksi.

                     15.

                     Molemmat valtuuskunnat totesivat, että 15 artiklan 4 kohdassa oleva viittaus tasapainotettuun toimintamalliin viittaa ICAOn yleiskokouksessa yksimielisesti hyväksyttyyn päätöslauselmaan A35-5. Valtuuskunnat korostivat, että kaikki mainitulla päätöslauselmalla vahvistetun tasapainotetun toimintamallin periaatteen osatekijät ovat merkityksellisiä ja tärkeitä, mukaan luettuna sen tunnustaminen, että ”valtioilla on asiaa koskevia oikeudellisia velvollisuuksia, voimassa olevia sopimuksia ja lakeja ja vakiintuneita toimintapolitiikkoja, jotka voivat vaikuttaa siihen, kuinka ne panevat täytäntöön ICAOn tasapainotetun toimintamallin”.

                     16.

                     Molemmat valtuuskunnat korostivat tukevansa ICAOn ohjeiden ”Guidance on the Balanced Approach to Aircraft Noise” soveltamista (julkaistu ICAOn asiakirjassa 9829, 2. painos).

                     17.

                     EU:n valtuuskunta totesi 15 artiklan 5 kohdan a alakohdan osalta, että direktiivin 2002/30/EY 2 artiklan f alakohdassa määritellyt ”asianomaiset osapuolet” tarkoittavat ”kaikkia luonnollisia ja oikeushenkilöitä, joihin meluntorjuntatoimenpiteet, kuten toimintarajoitukset, suoraan vaikuttavat tai saattavat vaikuttaa tai joiden perustellun edun kannalta ne ovat tärkeitä”. EU:n valtuuskunta totesi myös, että mainitun direktiivin 10 artiklan mukaan jäsenvaltioiden on varmistettava, että direktiivin 5 ja 6 artiklan soveltamista varten vahvistetaan sovellettavan kansallisen lainsäädännön mukaisesti kuulemismenettely, johon asianomaiset osapuolet osallistuvat.

                     18.

                     EU:n valtuuskunta tunnusti työntekijöiden rajat ylittävän liikkuvuuden lisäämiseen ja yritysten rakenteeseen liittyvät haasteet ja totesi, että Euroopan komissio seuraa tilannetta tarkasti ja harkitsee uusia aloitteita täytäntöönpanon, soveltamisen ja täytäntöönpanon valvonnan parantamiseksi tällä alalla. EU:n valtuuskunta viittasi myös työhön, jota Euroopan komissio tekee parhaillaan kansainvälisten yrityssopimusten alalla, ja ilmaisi halukkuutensa tiedottaa näistä ja muista asiaan liittyvistä aloitteista sekakomitealle tarpeen mukaan.

                     19.

                     Yhdysvaltojen valtuuskunta totesi, että Yhdysvalloissa periaate, jonka mukaan lentoyhtiön määrätylle työntekijäluokalle tai ammattiryhmälle voidaan valita yksi edustaja, on edistänyt sekä lentoyhtiöiden lentävän henkilöstön että maahenkilöstön oikeuksia järjestäytyä sekä neuvotella ja noudattaa työehtosopimuksia.

                     20.

                     Molemmat valtuuskunnat totesivat, että tapauksessa, jossa jompikumpi sopimuspuoli toteuttaa sopimuksen, myös sen 21 artiklan, vastaisia toimenpiteitä, toinen sopimuspuoli voi toteuttaa kaikki kansainvälisen oikeuden, sopimus mukaan luettuna, mukaiset asianmukaiset ja oikeasuhtaiset toimenpiteet.

                     21.

                     EU:n valtuuskunta totesi 21 artiklan 4 kohdan osalta, että mainitussa kohdassa tarkoitetun arvioinnin suorittaa Euroopan komissio viran puolesta tai yksipuolisesti.

                     22.

                     Valtuuskunnat totesivat, että 21 artiklan 4 kohdan a alakohdassa tarkoitetut liikenneoikeudet myönnetään niiden liikenneoikeuksien lisäksi, jotka Euroopan unionille ja sen jäsenvaltioille on myönnetty sopimuksen 3 artiklassa.

                     23.

                     Valtuuskunnat ilmaisivat olevansa tyytyväisiä sopimuksessa määrättyyn Yhdysvaltojen liikenneministeriön ja Euroopan komission väliseen yhteistyöhön, ja niiden yhteisenä tavoitteena on parantaa toistensa ymmärrystä kilpailujärjestelmiinsä sisältyvistä laeista, menettelyistä ja käytännöistä sekä vaikutuksesta, joka lentoliikennealan kehityksellä on ollut tai tulee todennäköisesti olemaan alan kilpailuun.

                     24.

                     Valtuuskunnat vahvistivat kilpailuviranomaistensa sitoutuvan vuoropuheluun ja yhteistyöhön sekä avoimuuden periaatteeseen oikeudellisten vaatimusten mukaisesti, mukaan luettuna luottamuksellisten kaupallisten tietojen suoja. Valtuuskunnat vahvistivat myös kilpailuviranomaistensa halukkuuden antaa tarvittaessa menettelytapavaatimuksia koskevaa ohjeistusta.

                     25.

                     Valtuuskunnat totesivat, että kaikissa liitteen 2 mukaista yhteistyötä koskevissa tiedonannoissa sekakomitealle tai muille tahoille on noudatettava luottamuksellisten tai markkinoiden kannalta arkaluonteisten tietojen luovuttamista koskevia sääntöjä.

                     26.

                     Liitteessä 6 olevan 4 kohdan soveltamisen osalta valtuuskunnat ilmaisivat odottavansa, että sekakomitea vahvistaa vuoden kuluessa pöytäkirjan allekirjoittamisesta asianmukaiset perusteet sen määrittämiselle, ovatko maat luoneet hyvät yhteistyösuhteet lentoliikenteen alalla.

                     27.

                     Valtuuskunnat pitivät tervetulleena Islannin ja Norjan edustajien osallistumista tarkkailijoina EU:n valtuuskuntaan ja totesivat, että sekakomiteassa jatketaan työtä ehdotuksen laatimiseksi ehdoista ja menettelyistä, joilla Islanti ja Norja voivat liittyä sopimukseen, sellaisena kuin se on muutettuna pöytäkirjalla.

                     28.

                     Molemmat valtuuskunnat ilmoittivat odottavansa, että niiden ilmailuviranomaiset sallivat sopimuksen, sellaisena kuin se on muutettuna pöytäkirjalla, ehtojen mukaisen liikenteen kohteliaisuus- ja vastavuoroisuusnäkökohtien perusteella tai hallinnollisten näkökohtien perusteella pöytäkirjan allekirjoituspäivästä alkaen.

                  Euroopan unionin ja sen jäsenvaltioiden valtuuskunnan puolesta

               Daniel CALLEJA

                  Amerikan yhdysvaltojen valtuuskunnan puolesta

               John BYERLY

            Lisäys C

               Ympäristöalan yhteistyötä koskeva yhteinen lausuma

            Yhdysvaltojen sekä Euroopan unionin ja sen jäsenvaltioiden valtuuskunnat vahvistivat jälleen, että on olennaisen tärkeää puuttua kansainvälisen ilmailun ympäristövaikutuksiin. Valtuuskunnat ilmaisivat yhteisen sitoutumisensa Kansainvälisen siviili-ilmailujärjestön (ICAO) 35. yleiskokouksessa vahvistettuihin ympäristötavoitteisiin, eli pyrkimykseen:

                        a)

                        rajoittaa tai vähentää merkittävälle lentomelulle altistuvien ihmisten lukumäärää;

                        b)

                        rajoittaa tai vähentää ilmailun päästöjen vaikutusta paikalliseen ilmanlaatuun; ja

                        c)

                        rajoittaa tai vähentää ilmailun kasvihuonekaasupäästöjen vaikutusta maapallon ilmastoon.

                  Valtuuskunnat tunnustivat ilmastonmuutosta koskevan Yhdistyneiden kansakuntien puitesopimuksen sopimuspuolten 15. konferenssin ja Kööpenhaminan sopimuksen lopputuloksen ja hyväksyivät tieteellisen näkemyksen, jonka mukaan maapallon keskilämpötila ei saisi nousta yli kahta celsiusastetta.
            Valtuuskunnat vahvistivat sopimuspuolten lujan tahdon ja halukkuuden työskennellä yhdessä kansainvälistä ilmailua ja ilmastonmuutosta käsitelleessä ICAOn korkean tason kokouksessa saavutetun edistyksen pohjalta ja pyrkiä yhdessä kansainvälisten kumppaneidensa kanssa vahvistamaan ICAOn puitteissa kunnianhimoisempi toimintaohjelma, johon sisältyy tiukkoja tavoitteita ja puitteet markkinapohjaisille toimenpiteille ja jossa otetaan huomioon kehitysmaiden erityistarpeet.
            Molemmat osapuolet ilmoittivat sitoutuvansa tekemään yhteistyötä ICAOn ilmailun ympäristönsuojelukomiteassa (CAEP) varmistaakseen sen työohjelman nopean ja tehokkaan toteuttamisen, mukaan luettuna ilma-alusten maailmanlaajuisen CO2-normin ja muiden ilmastonmuutokseen, meluun ja ilmanlaatuun liittyvien toimenpiteiden hyväksyminen.
            Valtuuskunnat korostivat, että ilmailun ympäristövaikutuksia on tärkeää pyrkiä vähentämään seuraavilla toimilla:

                        —

                        ilmaliikenteen hallinnan modernisointia koskeviin NextGen- ja SESAR-ohjelmiin liittyvän yhteistyön jatkaminen, mukaan luettuna AIRE-aloite (Atlantic Interoperability Initiative to Reduce Emissions),

                        —

                        uuden ilma-alusteknologian ja kestävien vaihtoehtoisten polttoaineiden kehittämisen ja käyttöönoton edistäminen ja tarvittaessa nopeuttaminen muun muassa yhteisen ”Clean Sky” -teknologia-aloitteen, CLEEN-ohjelman (Continuous Low Energy, Emissions and Noise), CAAFI-aloitteen (Commercial Aviation Alternative Fuels Initiative) ja SWAFEA-aloitteen (Sustainable Way for Alternative Fuel and Energy in Aviation) kautta, ja

                        —

                        yhteistyö tiedeyhteisön kanssa esimerkiksi CAEPin ”Impacts and Science” -ryhmän puitteissa, jotta voidaan paremmin ymmärtää ja kvantifioida ilmailun ympäristövaikutuksia, kuten terveysvaikutuksia ja muita ilmastovaikutuksia kuin hiilidioksidin vaikutuksia.